Μήνυμα νίκης από τη Θεσσαλονίκη έστειλε ο Αλέξης Τσίπρας - Karfitsa.gr\n17 Σεπτεμβρίου 2019, 15:18\nΜήνυμα νίκης από τη Θεσσαλονίκη έστειλε ο Αλέξης Τσίπρας\n22 Μαΐου 2019, 21:36\nΜε αναφορές στο Μάη του 36 και στη δολοφονία του Γρηγόρη Λαμπράκη άρχισε την ομιλία του στην πρώτη προβλήτα του λιμανιού της Θεσσαλονίκης , ο πρωθυπουργός Αλέξης Τσίπρας τονίζοντας ότι η συγκέντρωση σήμερα δίνει μήνυμα νίκης.\nΤην εκδήλωση άνοιξε η υποψήφια Δήμαρχος Θεσσαλονίκης Κατερίνα Νοτοπούλου και ο υποψήφιος Περιφερειάρχης Κεντρικής Μακεδονίας, Χρήστος Γιαννούλης απηύθυναν χαιρετισμό στη συγκέντρωση.\nΑπευθυνόμενος σε όλους τους Έλληνες και τις Ελληνίδες, «σε κάθε πατριώτη και δημοκράτη, που δεν φοράει και δεν θέλει να φοράει τα γυαλιά της ιδιοτέλειας και του ρεβανσισμού», ο Αλ. Τσίπρας είπε ότι «πρέπει να κλείσουμε όλοι μαζί τον δρόμο σε κείνες τις δυνάμεις, που δεν διστάζουν μπροστά σε κανένα μέσο για να διχάσουν τον λαό». Τόνισε ότι «εδώ στη Θεσσαλονίκη, στη Μακεδονία, συντελείται τα τελευταία χρόνια ένα πείραμα εθνικού διχασμού, που πρέπει να αποτύχει και θα αποτύχει με τη δική σας συμμετοχή στους αγώνες και την κάλπη της Κυριακής». Ζήτησε από κάθε πατριώτη να πει «όχι» σε εκείνους «που προωθούν τον διχασμό και σε όσους προκειμένου να εξυπηρετήσουν τα μικροκομματικά τους συμφέροντα, και τα συμφέροντα της ελίτ που εκπροσωπούν, δεν διστάζουν να διχάσουν».\n«Εμείς που αγωνιζόμαστε για την Ελλάδα των πολλών, θέλουμε να ενώσουμε όλους τους Έλληνες, για να υπερασπιστούμε τη νέα πορεία που άρχισε, με πρώτη ύλη τις θυσίες του λαού μας, για να υπερασπιστούμε τους κόπους και τις θυσίες του λαού μας», είπε ο Αλ. Τσίπρας. Ανέφερε ότι εκείνοι που διχάζουν δεν το κάνουν μόνο για να κερδίσουν ψήφους στα θολά νερά της ακροδεξιάς, αλλά «για να μπορέσουν να μας ελέγξουν και πάλι και να μας γυρίσουν στο ίδιο καθεστώς».\n«Σήμερα η πατρίδα μας βρίσκεται πια σε ξέφωτο και μπορούμε να σχεδιάζουμε ένα μέλλον πιο φωτεινό από το σκοτάδι της χρεοκοπίας και της κοινωνικής λεηλασίας που ζήσαμε, εξαιτίας αυτών που μα ρίξανε εκεί». Ζήτησε ενότητα για «να διασφαλίσουμε όσα με τόσο κόπο πετύχαμε και να εξουδετερώσουμε την προσπάθεια παλινόρθωσης του παλιού κατεστημένου που έχει στόχο να μας ξαναγυρίσει στα σκοτάδια των μνημονίων». Είπε ότι η αλήθεια είναι αυτή που μπορεί να ενώσει και πως «το έθνος πρέπει να μάθει να θεωρεί εθνικό ό,τι είναι αληθινό». «Η αλήθεια είναι», πρόσθεσε, «ότι καταφέραμε να βγάλουμε τη θηλιά των μνημονίων από το λαιμό του λαού μας χάρη στις δικές του θυσίες και στη δική του εμπιστοσύνη και στήριξη», για να τονίσει ότι αν δεν στήριζε ο λαός την κυβέρνηση οι μνημονιακές πολιτικές θα ήταν ακόμα εδώ. Κατηγόρησε εκείνους που «έριξαν τη χώρα στον καιάδα» ότι «ήθελαν και επεδίωκαν με κάθε μέσο, την επιβολή ενός τέταρτου -δικού τους- μνημονίου» και ότι προεξοφλούσαν την καταστροφή αλλά «διαψεύστηκαν παταγωδώς». Η αλήθεια επίσης είναι ότι χάρη στην υπομονή σας και την επιμονή μας, καταφέραμε και σήμερα δεν έχουμε πια τους τεχνοκράτες του ΔΝΤ, που απαιτούσαν το παράλογο και τώρα βγαίνουν εκ των υστέρων να ομολογήσουν τα λάθη και τα εγκλήματα τους εις βάρος του λαού». Κατηγόρησε τη ΝΔ ότι την ίδια ώρα εκείνη μιλάει ακόμα για «success story της εποχής Σαμαρά».\nΟ Αλ. Τσίπρας είπε ότι παρά τις συνθήκες δημοσιονομικής ασφυξίας, η κυβέρνηση είχε πάντα ως έγνοια της να κρατηθεί η κοινωνία όρθια και αναφέρθηκε στις πρωτοβουλίες που έλαβε σε αυτή την κατεύθυνση, μιλώντας για τις παρεμβάσεις στην υγεία, την παιδεία, το κοινωνικό εισόδημα αλληλεγγύης, την ακύρωση της περικοπής των συντάξεων και αντίθετα, την καταβολή μόνιμης 13ης σύνταξης, την αύξηση του κατώτατου μισθού και την κατάργηση του υποκατώτατου, την αύξηση των θέσεων εργασίας κ.ά. Ο πρωθυπουργός στηλίτευσε ρατσιστικές αντιδράσεις και σχόλια, όπως είπε, αναφορικά με τη συμμετοχή τσιγγάνων στις συγκεντρώσεις του ΣΥΡΙΖΑ, τονίζοντας ότι «τους καλωσορίζουμε, δεν υπάρχουν στην Ελλάδα πολίτες δεύτερης κατηγορίας».\nΟ πρωθυπουργός στηλίτευσε ρατσιστικές αντιδράσεις και σχόλια, όπως είπε, αναφορικά με τη συμμετοχή τσιγγάνων στις συγκεντρώσεις του ΣΥΡΙΖΑ, τονίζοντας ότι «τους καλωσορίζουμε, δεν υπάρχουν στην Ελλάδα πολίτες δεύτερης κατηγορίας». «Στο μυαλό μας είναι το πώς θα μεταφέρουμε την ευημερία των αριθμών στη ζωή και στη καθημερινότητα των πολλών», είπε ο Αλ. Τσίπρας, εξηγώντας ότι γι’ αυτό και θεσπίστηκαν τα θετικά μέτρα, τα οποία τόνισε πως «δεν είναι δωράκια και παροχές, αλλά επιστροφή των κόπων του λαού μας». «Όσο η οικονομία αναπτύσσεται, τόσο οι πολλοί θα αισθάνονται τα οφέλη, θα γεύονται τους καρπούς των θυσιών τους. Οι εργαζόμενοι, οι μικρομεσαίοι, η νεολαία, οι άνθρωποι του μόχθου», είπε, μιλώντας για το σχέδιο της δίκαιης ανάπτυξης των πολλών. «Τώρα χρειαζόμαστε τη δική σας στήριξη για να προχωρήσουμε με αυτό», τόνισε.\nΟ Αλέξης Τσίπρας επιτιθέμενος στη ΝΔ, την κατηγόρησε ότι το σχέδιο της είναι «πόλεμος στους πολλούς και κέρδη στους λίγους και εκλεχτούς», το σχέδιο της είναι: «το ΔΝΤ ξανάρχεται και μάλιστα μιλάει ελληνικά με βαυαρική προφορά, όπως μιλά ο Βαυαρός κ. Βέμπερ, τον οποίο στηρίζει η ΝΔ για την προεδρία της Κομισιόν». Ο κ. Τσίπρας διερωτήθηκε ποιο είναι το σχέδιο των πολιτικών του αντιπάλων, σχολιάζοντας ότι «προσπάθησαν να το κρύψουν πίσω από στολές μακεδονομάχων και φουστανέλες, πίσω από εμφυλιοπολεμικές κραυγές και γενικόλογες υποσχέσεις».\nΣχολίασε ότι όμως τις τελευταίες μέρες τους ξεφεύγουν κάθε τόσο οι σκληρές τους αλήθειες, «με πρώτο μαρτυριάρη τον αρχηγό τους». «Όταν δεν μαρτυρά ότι την επόμενη Κυριακή θα χάνει 1-0, μαρτυρά το βαθιά αντιλαϊκό πρόγραμμα του», είπε, μιλώντας για εργασιακή βαρβαρότητα, κατάργηση του οχτάωρου, εφταήμερο δουλειάς, κατάργηση της 13η σύνταξης και όλων των θετικών μέτρων. Κατεδάφιση του κοινωνικού κράτους και των κοινωνικών επιδομάτων. «Για να περάσει αυτό το μαύρο σχέδιο, υπάρχει μόνο μια προϋπόθεση για να το καταφέρουν: Να μας διχάσουν. Θέλουν να μας χωρίσουν σε πατριώτες και μη, εθνικόφρονες και μη, καλούς Έλληνες και μη», είπε, λέγοντας ότι γι’ αυτόν τον λόγο «ζήσαμε όσα ζήσαμε, κυρίως εδώ στη Μακεδονία, με αφορμή την Συμφωνία των Πρεσπών».\nΟ πρωθυπουργός σημείωσε ότι «η συμφωνία των Πρεσπών μας ξανάδωσε το όνομα της Μακεδονίας, αναγνώρισε την Ιστορία μας και υποχρέωσε τους γείτονές μας να αλλάξουν το Σύνταγμά τους, να αλλάξουν το συνταγματικό τους όνομα, να αλλάξουν ονόματα σε αεροδρόμια και δρόμους, να αλλάξουν τα βιβλία τους, να βάλουν τέρμα στην ιδιοποίηση της δικής μας Ιστορίας». Πρόσθεσε ότι «πλέον εμείς μόνο έχουμε αεροδρόμιο Μακεδονία και όχι οι γείτονές μας, μόνο εμείς έχουμε πανεπιστήμιο Μακεδονία όχι οι γείτονές μας». Σημείωσε πως το σημαντικότερο είναι ότι «τούτες τις μέρες τα ελληνικά F-16 επιτηρούν τον εναέριο χώρο των γειτόνων μας και όχι τα τουρκικά, γιατί η χώρα αυτή έγινε στρατηγικός εταίρος της Ελλάδας και ότι εργαλείο τρίτων δυνάμεων στη περιοχή μας». Κάλεσε όλους να αναλογιστούν νηφάλια ποιος έχει να κερδίσει και ποιος να χάσει από μια τέτοια εξέλιξη, για να «απαντήσει» ότι «θα χάσουν σίγουρα οι πατριδοκάπηλοι και οι έμποροι του έθνους, θα κερδίσει όμως η Ελλάδα, τα Βαλκάνια, η ειρήνη, η Θεσσαλονίκη». Ο ίδιος μίλησε για τα έργα που προχώρησαν στη Θεσσαλονίκη και τα οποία είχαν «κολλήσει» για χρόνια ή δεκαετίες. Αναφέρθηκε μεταξύ άλλων στην ολοκλήρωση του οδικού άξονα Αθήνας – Θεσσαλονίκης, μετά από δεκαετίες όχι μόνο καθυστερήσεων αλλά και βαρύτατου φόρου αίματος στα Τέμπη και το Μαλιακό, την παράδοση της διπλής ηλεκτροκίνητης σιδηροδρομικής γραμμής (το Αθήνα-Θεσσαλονίκη θα διαρκεί 3 ώρες και 20 λεπτά), «το Μετρό της πόλης δεν είναι πια ανέκδοτο όσο κι αν τους πειράζει…». Αναφέρθηκε επίσης στη μετατροπή της Βόρειας Ελλάδας σε ενεργειακό κόμβο επισημαίνοντας τα εγκαίνια σήμερα του αγωγού IGB.\nΑπό τη Θεσσαλονίκη όπου με αφορμή τη δολοφονία Λαμπράκη, διατυπώθηκε το ερώτημα: «Ποιος κυβερνάει αυτόν το τόπο», ο Αλ. Τσίπρας το αναδιατύπωσε, λέγοντας: «Ποιος θα κυβερνά αυτό το τόπο, αν ο λαός μας τους αφήσει να επιστρέψουν; Οι ολιγάρχες, οι ιδιοκτήτες των μίντια, οι κάτοχοι της οικονομικής δύναμης θα εξουσιάζουν από το παρασκήνιο». Σημείωσε ότι το δίλημμα είναι: «Θα αφήσουμε να κυβερνούν οι μαριονέτες για λογαριασμό κάποιων ολίγων και οι πολλοί θα υποτάσσονται. Ή θα κυβερνούν οι πολλοί και οι λίγοι θα υποτάσσονται στη θέληση και στους νόμους της δημοκρατίας ;». Τόνισε ότι και σήμερα το καθήκον είναι οι πολλοί να υπερασπιστούν τις μεγάλες κατακτήσεις, να διαφυλάξουν τις νίκες, τα μόνιμα μέτρα στήριξης για τους πολλούς. «Η 13η σύνταξη, η μείωση του ΦΠΑ στην εστίαση, στα τρόφιμα και την ενέργεια, είναι στο ψηφοδέλτιο που θα πάρετε στα χέρια σας τη Κυριακή. Στο ψηφοδέλτιο του ΣΥΡΙΖΑ. Η ψήφος σας την Κυριακή είναι ψήφος εμπιστοσύνης στην ανάκαμψη της οικονομίας και τη στήριξη της κοινωνικής πλειοψηφίας», υπογράμμισε. Είπε ότι από την άλλη «το ψηφοδέλτιο της ΝΔ δεν γράφει ονόματα, αλλά γράφει: κατάργηση της σύνταξης, των ςεπιδομάτων, της κοινωνικής προστασίας, της πολιτικής ανόρθωσης της κοινωνίας και απολύσεις».\nΘεσσαλονίκη: Βρέθηκε η 16χρονη που αγνοείτο\n17 Σεπτεμβρίου 2019, 14:26\nΣτις 30 έφτασαν οι προσαγωγές έξω από το λιμάνι Θεσσαλονίκης\nΠεριφέρεια Ανατ. Μακεδονίας και Θράκης: 20 έργα σε 12 δήμους →


SARS-CoV-2 κατεψυγμένα κρέατα: Μπορεί να μεταδοθεί από ζώα που είχαν μολυνθεί με τον ιό | healthweb.gr\nαπο 02.03.2021 | 09:41\nHealthweb.gr / Άποψη / SARS-CoV-2 κατεψυγμένα κρέατα: Μπορεί να μεταδοθεί από ζώα που είχαν μολυνθεί με τον ιό\nΣε συνέντευξη τύπου αυτόν τον μήνα, η ομάδα εμπειρογνωμόνων του ΠΟΥ κατέληξε στο συμπέρασμα ότι ο κορωνοϊός προήλθε πιθανόν από νυχτερίδες και μεταδόθηκε σε ανθρώπους μέσω ενός ενδιάμεσου οργανισμού. H ίδια ομάδα θεωρεί ότι είναι σημαντικό να διερευνηθεί εάν δείγματα κατεψυγμένου κρέατος από άγρια ζώα που εκτρέφονται στην Κίνα ενδέχεται να είχαν μολυνθεί με τον ιό. Με αυτόν τον τρόπο θα μπορούσαν να έχουν προκαλέσει τις πρώτες μεταδόσεις κορωνοϊού στην περιοχή της Wuhan.Η διερεύνηση της υπόθεσης των μολυσμένων κατεψυγμένων κρεάτων έχει γίνει πολύπλοκη λόγω άλλων υποθέσεων ότι ο ιός μπορεί να μεταδοθεί μέσω πολύ ψυχρών επιφανειών. Για μεγάλο χρονικό διάστημα, τα ΜΜΕ στην Κίνα διέδιδαν ότι ο ιός θα μπορούσε να είχε φτάσει στη Wuhan μέσω κατεψυγμένων άγριων ζώων που είχαν εισαχθεί από το εξωτερικό. Από επιστημονικές μελέτες υπάρχει τεκμηρίωση ότι μεταδόσεις σε κατεψυγμένο κρέας είναι εφικτή. Πολλοί επιστήμονες εκτός της Κίνας, ωστόσο, υποστηρίζουν ότι αυτή η θεωρία αποπροσανατολίζει την αναζήτηση της προέλευσης της πανδημίας και ότι είναι σπάνιο ο ιός να μεταδίδεται από άνθρωπο σε άνθρωπο μέσω μολυσμένων επιφανειών.Ορισμένες μελέτες δείχνουν ότι η επιφανειακή μετάδοση σε κατεψυγμένες επιφάνειες είναι εφικτή. Μια προδημοσιευμένη μελέτη έδειξε ότι ό ιός μπορεί να παραμείνει μολυσματικός στην επιφάνεια κατεψυγμένου ή ψυγμένου κρέατος για περισσότερο από τρεις εβδομάδες. Η επιδημική έκρηξη του Ιουνίου 2020 στην Κίνα συνδέθηκε με την αγορά Xinfadi της πόλης. Τα πρώτα κρούσματα εμφανίστηκαν μετά από διάστημα 56 ημερών χωρίς μεταδόσεις στην πόλη και αφορούσαν ένα ξεχωριστό στέλεχος του SARS-CoV-2. Η έρευνα έδειξε την ύπαρξη ιικών σωματιδίων του ιδίου στελέχους σε κατεψυγμένο σολομό. Η ερευνητική ομάδα του ΠΟΥ έλαβε υπόψιν αυτά τα ευρήματα.\nΣε μια άλλη μελέτη που δημοσιεύθηκε τον περασμένο Νοέμβριο, διαπιστώθηκε η απομόνωση μολυσματικού ιού από κατεψυγμένο βακαλάο που θεωρήθηκε ότι ήταν η πηγή μεταδόσεων σε λιμενεργάτες στην ανατολική επαρχία Shandong, τον Σεπτέμβριο. «Δεν υπάρχουν ενδείξεις ότι κάτι τέτοιο δεν μπορεί να συμβεί», δήλωσε ο Erwin Duizer, ιολόγος στο Ολλανδικό Εθνικό Ινστιτούτο Δημόσιας Υγείας και Περιβάλλοντος. Τον Νοέμβριο, μετά την εμφάνιση και άλλων εστιών διασποράς στην Κίνα, οι αρχές καθιέρωσαν την υποχρεωτική απολύμανση των εισαγόμενων κατεψυγμένων εμπορευμάτων για την αποτροπή της επιφανειακής μετάδοσης. Η ομάδα του ΠΟΥ δεν θεωρεί πιθανό ότι η πανδημία ξεκίνησε από μεταδόσεις από τρόφιμα ή συσκευασίες. Ωστόσο, θεωρείται πιθανό οι πρώτες μεταδόσεις να προήλθαν από κάποιο ζώο. Είναι επίσης πιθανό οι άνθρωποι να εισήλθαν στην αγορά και να ήταν ήδη μολυσμένοι και στη συνέχεια να προκάλεσαν επιδημική έκρηξη στην περιοχή, ή οι μεταδόσεις να είχαν προκληθεί από κάποιο μολυσμένο αντικείμενο.\nΠριν κλείσει η αγορά στην Wuhan τον Ιανουάριο του 2020, 10 από τους 653 πάγκους πουλούσαν ζωντανά ή κατεψυγμένα άγρια ζώα. Τα ζώα, συμπεριλαμβανομένων των κουναβιών και ρακούν είναι γνωστό ότι μπορεί να μολυνθούν από κορωνοϊούς. Όταν ελέγχθηκε η αγορά μετά το κλείσιμο, κανένα από τα κρέατα ή τα ζώα – συμπεριλαμβανομένων των κατεψυγμένων σφαγίων – δεν βρέθηκε θετικό σε το SARS-CoV-2. Ωστόσο, θεωρείται ότι δεν ελέγχθηκε μεγάλος αριθμός δειγμάτων. Εάν τα κατεψυγμένα ή αποψυγμένα σφάγια είχαν μολυνθεί με τον ιό, ο χειρισμός των ζώων θα μπορούσε να εμπεριέχει κίνδυνο μόλυνσης. Αυτό μπορεί να ισχύει ιδιαίτερα για τα ενδιάμεσα ζώα, στα οποία η συγκέντρωση του ιού μπορεί να είναι πολύ υψηλή, λόγω του ότι το ανοσοποιητικό τους σύστημα δεν είναι προσαρμοσμένο για να εμποδίσει τη μόλυνση. Παρόλα αυτά θεωρείται ότι η κατάψυξη και η απόψυξη σίγουρα θα μειώσουν τη βιωσιμότητα ορισμένων ιών, συμπεριλαμβανομένων των κορωνοϊών. Οι πιο πολλοί υποστηρίζουν ότι είναι πιο πιθανό ο SARS-CoV-2 να μεταδόθηκε για πρώτη φορά στον άνθρωπο από ένα ζωντανό ζώο. Τα περισσότερα από τα άγρια ζώα που αποτελούν αντικείμενο εμπορίας στην Κίνα είναι ζωντανά. Τα περισσότερα από αυτά προέρχονται από εκτροφές της Κίνας. Με τη μεταφορά όλων αυτών των φυσικά ειδών σε μια τοποθεσία αυξάνονται οι πιθανότητες επώασης και δημιουργίας νέων ιών.\nΑποτελεί ζωτικής σημασίας να διερευνήσουμε αν οι εργαζόμενοι σε εκτροφές άγριων ζώων που προμήθευαν προϊόντα σε αγορές της Wuhan έχουν αντισώματα έναντι του SARS-CoV-2. Αυτό, θα αποτελέσει κλειδί για την κατανόηση τ\nΟδηγίες σεφ για τα κατεψυγμένα τρόφιμα – Ποιά να προτιμάμε και ποιά να αποφεύγουμε


Με ποιον τρόπο μπορούμε να επαινούμε ένα παιδί και πόσο συχνά; - Mothersblog.gr\n15 Φεβ 2019\tΨΥΧΟΛΟΓΙΑ\nΈνα «μπράβο» είναι αρκετό για να επαινέσουμε ένα παιδί;\nΗ καλή αυτοπεποίθηση και η αγάπη για τον εαυτό μας είναι οι βάσεις για ένα καλό χαρακτήρα και μια γερή ψυχή. Είναι πολύ σημαντικό επομένως να διδάξουμε στα παιδιά μας και να τα ενθαρρύνουμε να αγαπούν τον εαυτό τους και αυτό θα γίνει με την θετική ενίσχυση ή απλά τον έπαινο.\nΤόσο απλό; Θα σκεφτεί κανείς...Οχι δεν είναι απλό. Ο σωστός έπαινος είναι που κάνει τη διαφορά και παίζει ουσιαστικό ρόλο στην αυτοπεποίθηση του παιδιού μας.\nΕνα κενό και "στημένο" μπράβο δεν έχει καμιά σημασία στο μυαλό του παιδιού και πιστέψτε με, τα παιδιά καταλαβαίνουν το αυθεντικό από το "στημένο".\nΕίναι πολύ πιο λειτουργικό επομένως να λέμε το θετικό μας σχόλιο κοιτώντας στα μάτια το παιδί μας και περιγράφοντας αυτό που μας ώθησε να κάνουμε το σχόλιο.\nΜιλήστε λοιπόν πιο συγκεκριμένα στο παιδί και δείξτε του έτσι τα θετικά, δυνατά του σημεία.\nΟ έπαινος διαμορφώνεται βάση της ηλικίας του παιδιού μας. Στα μικρότερα παιδιά είμαστε πιο ενθουσιώδεις αλλά και τα μεγαλύτερα παιδιά και οι έφηβοι χρειάζονται αυτό τον ενθουσιασμό και τη θετική μας κριτική. Μην το στερείτε λοιπόν!\nΣτο μεγαλύτερο παιδί μπορείτε να αναπτύξετε τα επιχειρήματα σας και τι σας ωθεί να πείτε το "μπράβο" στο παιδί. Μιλήστε μαζί του και εκφράστε του τον θαυμασμό σας.\n'Οπως και να έχει, η θετική ενίσχυση και ο έπαινος μόνο καλό μπορούν να κάνουν στην ψυχολογία και στην αυτοεκτίμηση των μικρών μας πολύτιμων πλασμάτων.\nΔεν πιστεύω να θεωρείτε πως έτσι θα επαναπαυτούν ή θα κακομάθουν;\nΠότε είναι αποτελεσματικός ο έπαινος στα παιδιά;\nΓΟΝΕΙΣ ΚΑΙ ΕΠΑΙΝΟΣ ΠΑΙΔΙΟΥ


.......ODYSSEAS FROM CHIOS: Αίθριος ο καιρός σήμερα Σάββατο 24/6 στη Χίο\n28 έως 34 βαθμούς Κελσίου και ασθενείς βόρειους ανέμους έντασης 2 μποφόρ.\nΜετά το μεσημέρι της ίδιας ημέρας θα επικρατήσουν οι ίδιες συνθήκες, με αίθριο καιρό, με θερμοκρασία που θα αγγίξει τους 27 βαθμούς Κελσίου και διατήρηση των ανέμων από βόρεια διεύθυνση και ένταση μέχρι 2 μποφόρ.\nΗλιοφάνεια με αραιές νεφώσεις περιμένουμε το Σάββατο στη Λέσβο. Η θερμοκρασία θα κυμανθεί από 20 έως 34 βαθμούς Κελσίου. Οι άνεμοι θα πνέουν από βορειοδυτικές διευθύνσεις ασθενείς και αργότερα πρόσκαιρα μέτριοι 4-5 μποφόρ.\nΗλιοφάνεια με λίγες αραιές νεφώσεις περιμένουμε στην Αττική. Η θερμοκρασία θα κυμανθεί από 22 έως 35 βαθμούς, αλλά στα παραθαλάσσια η μέγιστη θα είναι 2-3 βαθμούς χαμηλότερη. Οι άνεμοι θα πνέουν από μεταβλητές διευθύνσεις ασθενείς και πρόσκαιρα τις πρωινές ώρες από βορειοδυτικές διευθύνσεις έως σχεδόν μέτριοι 4 μποφόρ.\nΗλιοφάνεια με λίγες νεφώσεις, βαθμιαία αυξημένες τις θερμές ώρες της ημέρας με πιθανότητα τοπικών όμβρων κυρίως στα ορεινά περιμένουμε στη Θεσσαλονίκη. Η θερμοκρασία θα κυμανθεί από 22 έως 36 βαθμούς Κελσίου. Οι άνεμοι στο Θερμαϊκό θα πνέουν αρχικά από βορειοδυτικές διευθύνσεις σχεδόν μέτριοι 4 μποφόρ, με γρήγορη εξασθένηση.\nΚαιρός: Γενικά αίθριος. Τοπικές νεφώσεις τις απογευματινές ώρες στα ηπειρωτικά με σποραδικές βροχές ή μεμονωμένες καταιγίδες, κυρίως στα ορεινά.\nΚαιρός: Γενικά αίθριος. Τοπικές νεφώσεις τις μεσημβρινές και απογευματινές ώρες στα ηπειρωτικά με σποραδικές βροχές στα ορεινά. Τοπικά περιορισμένη ορατότητα τις πρωινές ώρες.\nΆνεμοι: Μεταβλητοί 3 με 4 και βαθμιαία στο Ιόνιο δυτικοί βορειοδυτικοί 4 με 5 μποφόρ.\nΚαιρός: Γενικά αίθριος. Παροδικές νεφώσεις τις μεσημβρινές και απογευματινές ώρες στα ηπειρωτικά με πιθανότητα τοπικών βροχών στα ορεινά της Θεσσαλίας.\nΘερμοκρασία: Από 19 έως 37 και κατά τόπους έως 38 βαθμούς Κελσίου.


Flensted Μόμπιλε 'Αυτοκινητάκια' - LittleBox.gr - Toys & Memories\nFlensted Μόμπιλε 'Αυτοκινητάκια'\nΤα αγόρια αγαπούν τα αυτοκίνητα - και αυτό είναι ένα δημοφιλές μικρό τρισδιάστατο μόμπιλε. Το μόμπιλε είναι τοποθετημένο σε χορδές και εσείς απλώς με ένα «κλικ» στα επιμέρους στοιχεία μπορείτε να το συναρμολογήσετε.\nΠεράστε δημιουργικό χρόνο με το παιδί σας φτιάχνοντας το μόμπιλε.\nΤα μόμπιλε δημιουργούν εσωτερική γαλήνη όταν με τις χαριτωμένες και σχεδόν με τις θεραπευτικές κινήσεις τους σας επιτρέπουν να χαλαρώσετε! Από την δανέζικη εταιρία Flensted με παράδοση εδώ και 60 χρόνια.\nΜέγεθος: 50 x 38 εκ.\nΥλικό: φύλλο μεταξοτυπίας\nΤα αγόρια αγαπούν τα αυτοκίνητα - και αυτό είναι ένα δημοφιλές μικρό τρισδιάστατο μόμπιλε. Το μόμπιλε είναι τοποθετημένο σε χορδές και εσείς απλώς με ένα «κλικ» στα επιμέρους στοιχεία μπορείτε να το συναρμολογήσετε. Περάστε δημιουργικό χρόνο με το παιδί σας φτιάχνοντας το μόμπιλε. Τα μόμπιλε δημιουργούν εσωτερική γαλήνη όταν με τις χαριτωμένες και σχεδόν με τις θεραπευτικές κινήσεις τους σας επιτρέπουν να χαλαρώσετε! Από την δανέζικη εταιρία Flensted με παράδοση εδώ και 60 χρόνια. Μέγεθος: 50 x 38 εκ. Υλικό: φύλλο μεταξοτυπίας\nΠ260 x Y10 x Β120 χιλ.


Διαλειμματική νηστεία: γιατί μιλούν όλοι γι’ αυτή; Ας μάθουμε περισσότερα! - Nutrimed Διαλειμματική νηστεία: γιατί μιλούν όλοι γι’ αυτή; Ας μάθουμε περισσότερα! - Nutrimed\nΔιαλειμματική νηστεία: γιατί μιλούν όλοι γι’ αυτή; Ας μάθουμε περισσότερα!\nΑν ανήκετε σε αυτούς που «ψάχνονται» με τη διατροφή τους, τότε είναι μάλλον απίθανο να μην έχετε ξανακούσει τον όρο “διαλειμματική νηστεία”, αφού τα τελευταία χρόνια αποτελεί ένα από τα πιο hot θέματα στον τομέα της διατροφής. Άλλοι την ακολουθούν φανατικά και την αποθεώνουν, άλλοι πάλι υποστηρίζουν ότι δε θα μπορούσαν να την ακολουθήσουν ούτε για μια εβδομάδα! Είναι άραγε ένα ακόμα διατροφικό trend που σε λίγο καιρό θα ξεχαστεί ή ήρθε για να μείνει; Πόσο αποτελεσματική είναι; Ας μάθουμε, λοιπόν, περισσότερα για αυτή!\nþτις διαφορετικές εκδοχές της διαλειμματικής νηστείας.\nþτι μας δείχνουν τα δεδομένα σχετικά με τη διαλειμματική νηστεία και την απώλεια βάρους;\nþποια είναι τα μυστικά της επιτυχίας για τον συγκεκριμένο τύπο δίαιτας;\nþποιες είναι οι πιθανές «παγίδες» της διαλειμματικής νηστείας και ποιοι είναι καλύτερο να την αποφύγουν;\nΤι είναι η διαλειμματική (ή διαλείπουσα) νηστεία;\nΑρχικά είναι σημαντικό να αναφέρουμε πως ο όρος διαλειμματική νηστεία δεν αναφέρεται σε ένα μεμονωμένο διατροφικό σχήμα, αλλά σε μια ομπρέλα κάτω από την οποία βρίσκουμε μια ομάδα διαφορετικών μεταξύ τους διατροφικών σχημάτων, που όλα, όμως, έχουν ένα κοινό χαρακτηριστικό: την αποχή από την πρόσληψη ενέργειας για μεγάλα χρονικά διαστήματα είτε μέσα στην εβδομάδα είτε μέσα στην ίδια μέρα. Ας δούμε, λοιπόν, τα πιο γνωστά από αυτά τα σχήματα:\nΔίαιτα «ημέρα παρά ημέρα» ή εναλλασσόμενη νηστεία (alternate day fasting)\nΌπως ίσως προδίδει και η ονομασία του συγκεκριμένου διατροφικού μοντέλου, το άτομο τη μία μέρα ακολουθεί ελεύθερη διατροφή, ενώ η επόμενη είναι μέρα νηστείας, κατά την οποία δεν καταναλώνει τρόφιμα αλλά ούτε και ροφήματα που προσδίδουν θερμίδες. Στις μέρες νηστείας, λοιπόν, επιτρέπονται μόνο ροφήματα ελεύθερα θερμίδων όπως το νερό, το τσάι, ο καφές- φυσικά χωρίς την προσθήκη ζάχαρης, γάλακτος κλπ.\nΤροποποιημένο πρωτόκολλο νηστείας (modified alternate day fasting)\nΑποτελεί ουσιαστικά μια τροποποιημένη εκδοχή της εναλλασσόμενης νηστείας. Αυτό που αλλάζει στην ουσία ανάμεστα στα δύο μοντέλα είναι πως το τροποποιημένο πρωτόκολλο είναι σχετικά λίγο πιο χαλαρό, θα μπορούσαμε να πούμε. Έτσι, όπως παρατηρούμε στο παραπάνω σχήμα, τις ημέρες «νηστείας» το άτομο δεν απέχει πλήρως από θερμιδογόνα τρόφιμα/ ροφήματα, αλλά μπορεί να προσλάβει ένα μικρό μέρος (20-25%) των ημερήσιων του αναγκών σε ενέργεια.\nΣτο συγκεκριμένο μοντέλο έχει στηριχθεί και η αρκετά δημοφιλής δίαιτα “5-2”. Όπως μπορούμε να δούμε στο παρακάτω σχήμα, ένα άτομο που υιοθετεί τη δίαιτα 5-2, δύο ημέρες την εβδομάδα- όχι, όμως, συνεχόμενες π.χ. Δευτέρα και Πέμπτη- μειώνει σημαντικά τις θερμίδες του (ενδεικτικά 500Kcal/ημέρα για τις γυναίκες και 600Kcal/ημέρα για τους άνδρες) και τις υπόλοιπες ημέρες τρώει ελεύθερα- χωρίς ακραίες υπερβολές στα γεύματα αλλά και χωρίς σημαντικές στερήσεις.\nΧρονικά περιορισμένη λήψη τροφής (time restricted feeding)\nΑποτελεί την πιο δημοφιλή εκδοχή της διαλειμματικής νηστείας, αφού τα τελευταία χρόνια αποκτά συνεχώς όλο και περισσότερους ακόλουθους παγκοσμίως. Στο διατροφικό αυτό σχήμα η μέρα χωρίζεται σε 2 χρονικές ζώνες:\nþκατά τη διάρκεια της μιας ζώνης επιτρέπεται η ελεύθερη κατανάλωση τροφίμων/ροφημάτων\nþστη δεύτερη χρονική ζώνη (που διαρκεί περισσότερες ώρες συγκριτικά με την πρώτη) το άτομο περνάει στη φάση της νηστείας (πλήρης αποχή από τρόφιμα και θερμιδογόνα ροφήματα)\nΈτσι, για παράδειγμα, στο πασίγνωστο πλέον σχήμα 16-8, το άτομο μένει νηστικό (μπορεί να καταναλώσει μόνο τα ροφήματα που αναφέραμε παραπάνω) για 16 ώρες (μέσα στις οποίες μπορούν φυσικά να συμπεριληφθούν και οι ώρες του ύπνου) και καταναλώνει όλες τις θερμίδες της ημέρας με γεύματα, snacks και ροφήματα που χωρούν μέσα στο χρονικό παράθυρο των 8 ωρών π.χ. 12 το μεσημέρι με 8 το βράδυ.\nΠόσο αποτελεσματική είναι η διαλειμματική νηστεία στην απώλεια βάρους;\nΤα τελευταία χρόνια έχουν διεξαχθεί μελέτες με στόχο να συγκριθεί η αποτελεσματικότητα της διαλειμματικής νηστείας (με διάφορα σχήματα από αυτά που αναφέραμε παραπάνω) με αυτή των κλασσικών υποθερμιδικών διαιτών ως προς την απώλεια βάρους. Αυτό που μπορούμε να πούμε με σιγουριά είναι ότι χρειάζονται πολύ περισσότερες μελέτες πάνω στο συγκεκριμένο θέμα για να έχουμε στα χέρια μας πιο αξιόπιστα αποτελέσματα.\nΣύμφωνα με τα αποτελέσματα που έχουμε διαθέσιμα μέχρι σήμερα, οι δύο τύποι δίαιτας οδηγούν σε αντίστοιχη απώλεια βάρους ή, όπως λέγεται, δεν παρατηρείται κάποια στατιστικά σημαντική διαφορά μεταξύ τους. Τι μας λέει αυτό; Ότι η απώλεια σωματικού βάρους καθορίζεται σε μεγάλο βαθμό από τις συνολικές θερμίδες (το ισοζύγιο ενέργειας που έχουμε αναφέρει σε προηγούμενα άρθρα μας) και όχι τόσο από το πότε (ποια ημέρα; ποια ώρα;) θα τις προσλάβει ένα άτομο.\nΌπως έχουμε πει αρκετές φορές, όταν ένα άτομο χάνει βάρος, δεν πρέπει να μας ενδιαφέρει αποκλειστικά το νούμερο που βλέπουμε στη ζυγαριά, αλλά και οι αλλαγές που επιφέρει η απώλεια βάρους στη σύσταση του σώματος. Με πιο απλά λόγια, στόχος μας είναι η μέγιστη απώλεια λίπους με όσο το δυνατόν μικρότερη απώλεια μυικού ιστού. Έχει φανεί, λοιπόν, από κάποιες μελέτες πως όταν η διαλειμματική νηστεία συνδυάζεται με περιορισμό της κατανάλωσης υδατανθράκων και ελεύθερη κατανάλωση τροοφίμων που περιέχουν πρωτεΐνη, είναι πιο αποτελεσματική σε σχέση με την κλασική υποθερμιδική δίαιτα ως προς την απώλεια λίπους. Ενθαρρυντικά είναι τα αποτελέσματα και ως προς την απώλεια μυικής μάζας, που εμφανίζεται σε χαμηλότερα ποσοστά στα άτομα που ακολουθούν τη διαλειμματική νηστεία συγκριτικά με μια κλασική υποθερμιδική δίαιτα. Πρέπει, ωστόσο, να αναφέρουμε ότι καθοριστικό ρόλο σε αυτό παίζουν 2 παράγοντες: 1) η επαρκής πρόσληψη πρωτεΐνης μέσω των γευμάτων και 2) η ένταξη της σωματικής δραστηριότητας- και πιο συγκεκριμένα ασκήσεων μυικής ενδυνάμωσης- στην καθημερινότητα.\nΤα παραπάνω δεδομένα μας δείχνουν ότι η διαλειμματική νηστεία ίσως θα μπορούσε όντως να είναι μια καλή επιλογή για ένα άτομο που στοχεύει στην απώλεια βάρους. Φυσικά αναφερόμαστε σε ένα εξατομικευμένο σχήμα, σχεδιασμένο από έναν επαγγελματία διαιτολόγο, που θα παρακολουθεί και την πορεία της απώλειας.\nΤι χρειάζεται, όμως, για να πετύχει μια τέτοιου τύπου δίαιτα;\nΗ αλήθεια είναι πως υπάρχουν κάποια πράγματα που χρειάζεται να έχουμε κατά νου στην περίπτωση που θελήσουμε να υιοθετήσουμε στην καθημερινότητά μας τη διαλειμματική νηστεία:\nΟι θερμίδες χρειάζεται να είναι υπό έλεγχο. Ας πάρουμε, για παράδειγμα, ένα άτομο που ακολουθεί το σχήμα 16-8 και για να χάσει βάρος πρέπει να προσλαμβάνει π.χ. 1800Kcal την ημέρα. Αν η πολύωρη νηστεία έχει ως αποτέλεσμα στο χρονικό παράθυρο των 8 ωρών να τρώει ανεξέλεγκτα και να οδηγηθεί σε υπερπρόσληψη θερμίδων π.χ. να φτάσει τις 2500 ή τις 3000, τότε όχι μόνο δε θα έχει το επιθυμητό αποτέλεσμα, αλλά μπορεί και να αυξήσει το βάρος του.\nΔεν έχει σημασία μόνο η ποσότητα, αλλά και η ποιότητα. Όπως και με τις κλασσικές υποθερμιδικές δίαιτες, είναι σημαντικό όσοι ακολουθούν ένα σχήμα διαλειμματικής νηστείας να τρώνε ισορροπημένα, να επιλέγουν γεύματα με υψηλή θρεπτική αξία έτσι ώστε να καλύπτουν τις ανάγκες τους σε σημαντικά θρεπτική συστατικά.\nΗ σωματική δραστηριότητα είναι σύμμαχος στην προσπάθεια. Για τα περισσότερα πρωτόκολλα διαλειμματικής νηστείας συστήνεται ο συνδυασμός τους με ένα πρόγραμμα άσκησης- με ιδιαίτερη έμφαση στη μυική ενδυνάμωση όπως προαναφέραμε.\nΕίναι η διαλειμματική νηστεία για όλους;\nΌπως τονίζουμε σε κάθε ευκαιρία εμείς οι διαιτολόγοι, κάθε άνθρωπος είναι μοναδικός και έχει διαφορετικές ανάγκες αλλά και συνήθειες και προτιμήσεις. Γι’ αυτό και η εξατομίκευση είναι το Α και το Ω σε ένα πρόγραμμα διατροφής, είτε αυτό έχει στόχο την απώλεια βάρους είτε όχι. Η γρήγορη απάντηση, λοιπόν, στην παραπάνω ερώτηση είναι πως όχι, η διαλειμματική νηστεία-όπως και οποιαδήποτε άλλη δίαιτα- δεν είναι για όλους. Ο συγκεκριμένος τύπος δίαιτας θα ήταν δύσκολο να εφαρμοστεί/ταιριάξει, για παράδειγμα, σε ένα άτομο που έχει συνηθίσει για χρόνια να κάνει πολλά και συχνά γεύματα μέσα στην ημέρα.\nΥπάρχουν, όμως, και κατηγορίες πληθυσμού που θα ήταν καλό να μην υιοθετήσουν ένα τέτοιο διαιτητικό μοντέλο και όχι μόνο για λόγους συνήθειας ή πρακτικότητας. Ανάμεσα σε αυτές συγκαταλέγονται:\n-άτομα τα οποία χρειάζεται να κάνουν γεύματα ανά συγκεκριμένα χρονικά διατσήματα ή σε συγκεκριμένες ώρες της ημέρας λόγω κάποιας νόσου ή φαρμακευτικής αγωγής π.χ. διαβητικοί\n-άτομα που βρίσκονται ακόμη στην ανάπτυξη π.χ. έφηβοι\n-έγκυες και θηλάζουσες\n-άτομα με διαταραχές λήψης τροφής που σχετίζονται με αυτοπεριορισμό π.χ. anorexia nervosa


εργασία: Μεγάλος Όμιλος Ιατρικών Εταιριών - Οκτωβρίου 2020 | Indeed.com\nΜεγάλος όμιλος ιατρικών εταιριών (27)\nθέσεις εργασίας: Μεγάλος Όμιλος Ιατρικών Εταιριών\nΑπαραίτητη εμπειρία τουλάχιστον 2 ετών στο χώρο της υγείας.\nΕμφάνιση όλων των θέσεις εργασίας: Μεγάλος όμιλος ιατρικών εταιριών - Αργυρούπολη θέσεων εργασίας\nΒοηθός Λογιστή (κύριος)\nΆριστη γνώση αγγλικών, χειρισμού Η/Υ.\nΠαρέχονται: συνεχής εκπαίδευση και δυνατότητες εξέλιξης σε ένα υψηλού…\nΥπάλληλος Υποστήριξης Αποθήκης / Προμηθειών\nΥπάλληλοι Γραμματείας Μικροβιολογικού Τμήματος\nΑπό μεγάλο όμιλο ιατρικών εταιριών ζητούνται για εγκατάσταση στο Χαλάνδρι.\nΠτυχίο ιατρικών / βιολογικών εργαστηρίων επιθυμητό.\nΑιμολήπτες / Παρασκευαστές\nΑπό μεγάλο όμιλο ιατρικών εταιριών ζητούνται για εγκατάσταση στο Κερατσίνι.\nΠτυχίο Ιατρικών / Βιολογικών Εργαστηρίων (ΤΕΙ επιθυμητό).\nΕμφάνιση όλων των θέσεις εργασίας: Μεγάλος όμιλος ιατρικών εταιριών - Δραπετσώνα θέσεων εργασίας\nΑπό μεγάλο όμιλο ιατρικών εταιριών ζητούνται για εγκαταστάσεις στα Βόρεια και Δυτικά Προάστια.\nNοσηλεύτριες με εμπειρία σε ενδοσκοπικό τμήμα\nΑπό μεγάλο όμιλο ιατρικών εταιριών ζητούνται για εγκατάσταση στα δυτικά προάστια.\nNοσηλεύτριες με εμπειρία σε ενδοσκοπικό τμήμα.\nΕμπειρία σε καρδιολογικό τμήμα επιθυμητή.


Dubfire: Η Ζήτηση για Νυχτερινή Ζωή Πιθανόν να Είναι Πολύ Μεγάλη Μετά την Πανδημία\nΌλες οι φωτογραφίες παραχωρούνται ευγενικά από το management του Dubfire.\nΑκούστε αποκλειστικά το DJ set του Dubfire, για λογαριασμό της ομάδας SEDS και διαβάστε τι είπε στο VICE Greece, σε μία αποκλειστική συνέντευξη.\nΗ πρώτη φορά που παρακολούθησα από κοντά (δια ζώσης, όπως λέμε πλέον) τον Dubfire ήταν τον Μάιο του 2017, στην Αθήνα. Είχα ταξιδέψει αυθημερόν εκείνη τη μέρα, πήγαινε-έλα στον Βόλο, για ρεπορτάζ στον «ματωμένο» τελικό του Κυπέλλου Ελλάδας. Στο τέλος εκείνης της κουραστικής μέρας, ένα πάρτι φάνταζε δύσκολη πίστα. Μπήκα στο venue με «βαριά» πόδια. Έπειτα από μία ώρα είχα ξεχάσει κάθε κούραση και έκανα ένα δεύτερο ταξίδι μέσα σε ένα 24ωρο - αυτή τη φορά, μουσικό.\nΟ Ali Shirazinia (Dubfire) γεννήθηκε στο Ιράν, αλλά μεγάλωσε στις Ηνωμένες Πολιτείες της Αμερικής. Το 1991 δημιούργησε, μαζί με τον συμπατριώτη του Sharam Tayebi, τους Deep Dish κι έτσι ξεκίνησε μια μοναδική μουσική πορεία και για τους δύο. Τέσσερις υποψηφιότητες για Grammy και η απόκτηση ενός, πολλά άλλα βραβεία και τεράστιο αποτύπωμα στη χορευτική μουσική σκηνή.\nΟ «DJ των DJs» επιστρέφει για άλλη μια φορά στην Ελλάδα, για την ακρίβεια τηλε-επιστρέφει, για λογαριασμό των SEDS. Η ομάδα SEDS αυτή τη φορά εξασφάλισε ένα αποκλειστικό DJ set από τον Dubfire, στο πλαίσιο της επιτυχημένης σειράς SEDSCAST, όπου φιλοξενούνται set από μεγάλα ονόματα της ελληνικής και διεθνούς ηλεκτρονικής μουσικής, όπως στο παρελθόν οι Chris Liebing, Oliver Huntemann, Hito, Bleur & MB1, Cirkle και CJ Jeff, μεταξύ άλλων.\nΗ αρχή για την ομάδα SEDS έγινε το 2011 στην Κέρκυρα και από τότε τα καλοκαίρια στο νησί είναι ένα ασταμάτητο πάρτι. Η ομάδα ξεκίνησε με κάποια local party και event, κάνοντας ένα από τα πρώτα boat party. Μέσα στην τελευταία δεκαετία έχουν φιλοξενήσει στην Ελλάδα μερικά από τα μεγαλύτερα ονόματα της παγκόσμιας techno και house σκηνής. Έχουν εμφανιστεί σε πολλά μέρη σε όλη την Ελλάδα, κυρίως όμως παραμένουν στην Αθήνα και στην Κέρκυρα. Εκτός από εταιρεία διοργανώσεων πάρτι, είναι επίσης booking agency, μανατζάροντας Έλληνες παραγωγούς και DJ για πάρτι σε όλη την Ελλάδα. Δημιουργούν μια ολοκληρωμένη εμπειρία ψυχαγωγίας για το κοινό, που σε συνδυασμό με τους κορυφαίους techno DJ του κόσμου δημιουργούν έναν καμβά γεμάτο αναμνήσεις.\nΜε αφορμή το SEDSCAST με τον Dubfire, ήρθα σε διαδικτυακή επικοινωνία με τον ίδιο και κάναμε μία μεστή, εξ αποστάσεως συνέντευξη με τον παγκοσμίου φήμης DJ και παραγωγό.\nΑκούστε εδώ το SEDSCAST:\nVICE: Πώς είναι μια τυπική ημέρα σου αυτή την περίοδο; Πώς την παλεύεις με τη γενικευμένη καραντίνα;\nDubfire: Από τότε που άρχισε η πανδημία, έχω ξεκινήσει νέα χόμπι, όπως να μαθαίνω να φτιάχνω ψωμί με μαγιά και γκουρμέ πίτσες, που μου πήραν πολύ χρόνο και πρακτική εξάσκηση μέχρι να βγουν σωστά. Αυτό, ας πούμε, είναι κάτι που δεν θα είχα ποτέ τον χρόνο να κάνω προηγουμένως, ενώ ταξίδευα συνεχώς. Οπότε, τις περισσότερες ημέρες τις περνάω με ψήσιμο και μαγείρεμα, αλλά επίσης περνώ πολύ χρόνο στο στούντιο. Και φυσικά, με την οικογένεια και φίλους μου. Ενώ το lockdown υπήρξε οικονομική καταστροφή για όλους μας στη μουσική βιομηχανία, προσπάθησα να επικεντρωθώ στο να παραμείνω δημιουργικός και απασχολημένος, αξιοποιώντας πλήρως την πολυτέλεια του χρόνου που ήταν κάτι εξαιρετικά σπάνιο προ πανδημίας.\nΠώς βλέπεις τη βιομηχανία της ηλεκτρονικής μουσικής μετά τη «γροθιά στο στομάχι» από τον κορονοϊό;\nΠάει ένας χρόνος από όταν ξεκίνησε όλο αυτό και η βιομηχανία ζωντανής μουσικής βρίσκεται ακόμα σε παύση, με πολλούς χώρους, promoters και DJ που δεν θα επιστρέψουν πίσω σε αυτό. Ωστόσο, πιστεύω πως όταν ανοίξουμε ξανά, με ασφάλεια πάντα, σίγουρα θα γίνει μια «έκρηξη». Το βλέπεις ήδη αυτό: Kάθε φεστιβάλ που ανακοινώνεται, γίνεται sold out μέσα σε λίγα λεπτά. Έτσι, η ζήτηση για μουσική και νυχτερινή ζωή πιθανότατα θα είναι πολύ μεγαλύτερη από ό,τι ήταν πριν από την πανδημία.\nΠάντως, το «κλειδί» για το πλήρες άνοιγμα θα είναι να εμβολιαστεί το μεγαλύτερο μέρος του πλανήτη και, τουλάχιστον για το εγγύς μέλλον, θα ζούμε σε μια κοινωνία όπου η πρόσβαση σε διασυνοριακά ταξίδια θα απαιτήσει παγκόσμια ψηφιακά διαβατήρια εμβολιασμών. Ο κόσμος όπως ξέραμε θα είναι λίγο διαφορετικός, αλλά θα προσαρμοστούμε - πάντα προσαρμοζόμαστε. Σίγουρα, όμως, όλοι μας έχουμε στερηθεί τις ανοιχτές, κοινωνικές συγκεντρώσεις και αυτό έρχεται σε κόντρα με τη φύση μας.\nΤι σου λείπει κυρίως από την προ-COVID εποχή;\nΜου λείπει πραγματικά η συνεχής κίνηση, τα παγκόσμια ταξίδια. Μου λείπει η ενέργεια των αεροδρομίων, των πτήσεων, το να είμαι σε κλαμπ και φεστιβάλ, να βλέπω φίλους σε όλο τον κόσμο, σε εστιατόρια και μπαρ, και φυσικά μου λείπει η ενέργεια του κοινού.\nΣου έχει λείψει καθόλου αυτός ο έλεγχος που ασκείς στο κοινό όταν παίζεις μουσική; Πώς σε κάνει να νιώθεις αυτή η «απουσία ελέγχου», ενδεχομένως;\nΠρέπει να πω ότι ένα από τα πιο δύσκολα πράγματα με τα οποία κλήθηκα να συμβιβαστώ, με την έναρξη της πανδημίας, ήταν το αναγκαστικό shutdown σε όλες τις ζωντανές μουσικές εκδηλώσεις. Ήταν ένα τεράστιο κομμάτι όχι μόνο της ζωής μου, αλλά και της ζωής πολλών ανθρώπων σε όλο τον κόσμο. Το lifestyle της χορευτικής μουσικής σκηνής επηρεάζει και διαμορφώνει τον κοινωνικό ιστό, πολιτισμών σε όλο τον κόσμο. Για εμένα, αυτό το lifestyle και η αγάπη μετατράπηκε σε καριέρα. Αλλά για άλλους είναι αναπόσπαστο μέρος της ζωής τους και της κοινοτικής αλληλεπίδρασης. Όλοι προσπαθούμε να αντιμετωπίσουμε αυτήν την απουσία.\nΤα livestream event παρέχουν κάποιο επίπεδο αλληλεπίδρασης, αλλά δεν θα αντικαταστήσουν ποτέ τα πραγματικά, ζωντανά event. Η ζωντανή χορευτική μουσική είναι μια «οικεία» μορφή ανθρώπινης αλληλεπίδρασης και περιμένουμε όλοι να μπορέσουμε να επιστρέψουμε σε αυτή την αίσθηση.\nΤι μπορούμε να περιμένουμε από εσένα φέτος - οποιαδήποτε σχέδια;\nΗ αλήθεια είναι ότι έχω συγκρατήσει το μεγαλύτερο μέρος της μουσικής μου από πέρυσι, καθώς είναι μουσική για κλαμπ και δεν βλέπω το νόημα να την κυκλοφορήσω, με τα κλαμπ και τα φεστιβάλ κλειστά αυτή τη στιγμή. Αλλά έχω δημιουργήσει πάρα πολλή μουσική, συμπεριλαμβανομένων συνεργασιών με τους Kölsch, Oliver Huntemann και Flug. Ένα από τα single που έκανα με τον Flug θα βγει τον Μάιο, από την Drumcode LTD. Έχω επίσης ένα single που θα κυκλοφορήσει τον Ιούλιο, από το label Kneaded Pains των Dense & Pika και είμαι πολύ ενθουσιασμένος. Η πλειονότητα των υπόλοιπων δουλειών μου θα κυκλοφορήσει αργά το φθινόπωρο, προς χειμώνα.\nΞέρω ότι αγαπάς το ελληνικό φαγητό. Ποιο είναι το πιάτο που θα ήθελες να φας όταν επισκεφθείς ξανά την Ελλάδα;\nΤο ελληνικό φαγητό είναι comfort και αποτελεί μία από τις μεγαλύτερες απολαύσεις μου όταν βρίσκομαι στη χώρα σας. Είμαι αρκετά παραδοσιακός σε ό,τι αφορά τα ελληνικά πιάτα που με ελκύουν. Θα έλεγα κυρίως φρέσκα θαλασσινά, ελληνικές σαλάτες και γύρο. Επίσης, οι ελληνικές γαρίδες με ντομάτα και φέτα είναι ένα από τα αγαπημένα μου πιάτα.\nSoundcloud Channel Seds: https://soundcloud.com/sedsgang\nFB Page SEDS: https://www.facebook.com/SEDSlife\nIG SEDS: https://www.instagram.com/seds_lifestyle/\nΑκούσαμε το Νέο (και Ίσως Τελευταίο) Album του YPO\nTagged:technoDJ SetDubfireDeep DishΗλεκτρονική ΜουσικήSEDSSEDSCAST


Oμόνοια: Tο ναι ή το όχι του Μάρκο Μότα | Goal News Cy\nΑ' ΚΑΤΗΓΟΡΙΑΟΜΟΝΟΙΑOμόνοια: Tο ναι ή το όχι του Μάρκο Μότα\nOμόνοια: Tο ναι ή το όχι του Μάρκο Μότα\nΘα φορέσει ή όχι φανέλα με το τριφύλλι στο στήθος ο Μάρκο Μότα; Η απάντηση αναμένεται σήμερα. Άλλωστε, θα πρέπει μια-μια οι περιπτώσεις να ξεκαθαρίζουν, ώστε να γνωρίζει και ο Άνχελ Γκόμεθ πού θα κινηθεί.\nΓι’ αυτό, εάν ο Ιταλός δεν απαντήσει σήμερα, ο τεχνικός διευθυντής θα προχωρήσει με άλλη επιλογή για το δεξί άκρο της άμυνας. Ο τεχνικός διευθυντής «τρέχει» την ίδια ώρα αρκετά ζητήματα που αφορούν στον προγραμματισμό αφού τη Δευτέρα αρχίζει η προετοιμασία.\nΈχει καταθέσει πρόταση και σε επιτελικό μέσο αλλά και κεντρικό αμυντικό, που αν απαντήσουν θετικά, το όνομά τους θα κάνει αίσθηση αλλά και ακραίο επιθετικό. Τις προσεχείς μέρες αναμένονται εξελίξεις και θα πρέπει να θεωρείται βέβαιο ότι, οι πράσινοι θα ολοκληρώσουν άλλες 3-4 μετεγγραφές.


Βενιζέλος: Χονδροειδής παρερμηνεία της απόφασης της ΕΚΤ από τον κ. Τσίπρα – The Panhellenic Post\nΒενιζέλος: Χονδροειδής παρερμηνεία της απόφασης της ΕΚΤ από τον κ. Τσίπρα\n24 Ιανουαρίου 2015, 6 έτη ago\nΓια “χονδροειδή παρερμηνεία των αποφάσεων της Ευρωπαϊκής Τράπεζας”, κατηγόρησε τον πρόεδρο του ΣΥΡΙΖΑ, Αλέξη Τσίπρα, ο πρόεδρος του ΠΑΣΟΚ, Ευάγγελος Βενιζέλος, από το βήμα της συγκέντρωσης στην Ξάνθη, με την οποία έκλεισε την προεκλογική του εκστρατεία, ενώ δήλωσε πως το κόμμα του είναι έτοιμο να κάνει τη “μεγάλη έκπληξη” των εκλογών.\n“Η Ελλάδα θα είναι μέσα στο πρόγραμμα που ανακοίνωσε ο κ. Ντράγκι;” αναρωτήθηκε ο κ. Βενιζέλος και απευθυνόμενος στον κ. Τσίπρα είπε: “Δεν καταλαβαίνει το μήνυμα, ότι όλοι περιμένουν την προσαρμογή, τη συμμόρφωση στις δεσμεύσεις;”\nΟ πρόεδρος του ΠΑΣΟΚ χαρακτήρισε “τερατογένεση”, τυχόν συνεργασία του ΣΥΡΙΖΑ με τους Ανεξάρτητους Ελληνες και αναφέρθηκε στο προεκλογικό σποτ με το αεροπλάνο, λέγοντας: “Επειδή είπαμε πολλά για το αεροπλάνο που θα πάει στο Βερολίνο και δεν μας θέλει στο πιλοτήριο, γιατί εμείς είμαστε μνημονιακοί, το εισιτήριο του θα είναι μονής κατεύθυνσης (one way), γιατί αυτό είναι εύκολο. Μπορεί να πάει μόνος. Πως θα γυρίσει μετά τη διαπραγμάτευση; Μήπως πάμε να τον φέρουμε εμείς; Αλλά, για σκεφτείτε να πρέπει να πάει με το τρενάκι του κ. Καμμένου. Θα αργήσει πάρα πολύ, θα περάσει ο χρόνος”.\nΟ κ. Βενιζέλος επιτέθηκε στη Ν.Δ. και τον ΣΥΡΙΖΑ και σημείωσε ότι οδηγούν σε μια “τυφλή και αδιέξοδη σύγκρουση”. Για τη Ν.Δ. είπε ότι “εκπροσωπεί τον ακραίο εκφοβισμό κι έχει οδηγηθεί στις πιο συντηρητικές και ακραίες εκδοχές της τις τελευταίες μέρες”.\nΓια τον ΣΥΡΙΖΑ επισήμανε ότι εκπροσωπεί έναν “δημαγωγικό και αφελή εφησυχασμό και ούτε λίγο ούτε πολύ μας λέει ότι και πάλι ωραίοι είμαστε, δεν έχουμε ανάγκη από τίποτε, έχουμε όσο χρόνο θέλουμε μπροστά μας, δεν μας πιέζει τίποτε, δεν έχουμε προθεσμίες, μπορούμε αιώνια εγκλωβισμένοι στο Μνημόνιο”.\nΣχετικά με το ΠΑΣΟΚ ξεκαθάρισε ότι δεν επιθυμεί να είναι “κυβερνητικός μπαλαντέρ” και σημείωσε: “Δεν είμαστε μπαστακωμένοι σε κυβερνητικές καρέκλες. Αν δεν μας θέλουν αυτοί μια, δεν τους θέλουμε εμείς δύο. Το ΠΑΣΟΚ δεν πάσχει από κανένα κυβερνητισμό. Είμαστε δύναμη εθνικής ευθύνης”.\nΣε ότι αφορά τις δημοσκοπήσεις, είπε ότι το ΠΑΣΟΚ “δίνει μάχη” απέναντι τους. “Αυτή η πλάκα να σταματήσει”, είπε και πρόσθεσε πως από τη Δευτέρα το ΠΑΣΟΚ θα ανοίξει τον “φάκελο” των δημοσκοπήσεων και θα πάει σε βάθος το ζήτημα.\n"Γεύση και Παράδοση" της ελληνικής ομογένειας στο Μόντρεαλ την ημέρα των εκλογών\nΜε τι καιρό θα πάμε στην κάλπη - Αναλυτική πρόγνωση για το σαββατοκύριακο


O Αρχιεπίσκοπος ή ο κλήρος - Κιβωτός της Ορθοδοξίας\nΗ απάντησή μας Μακαριώτατε κ. Ιερώνυμε είναι ξεκάθαρη και άμεση: Οι παπάδες και οι γεροντάδες μας!\nO Αρχιεπίσκοπος ή ο κλήρος\nΤρίτη, 27 Νοεμβρίου 2018, 07:28\nΤο ερώτημα αυτό συζητείται από κλήρο και λαό. Από Αρχιερείς και από ιερείς. Από δημοσιογράφους και από πολιτικούς. Από τον απλό κόσμο. Ολοι απορούν και εξίστανται: Για ποιο λόγο ο Αρχιεπίσκοπος δείχνει τόση «αδυναμία» στον πρωθυπουργό; Και για ποιο λόγο ο Τσίπρας δείχνει τόση αδυναμία στον Αρχιεπίσκοπο; Στον «παππού», όπως τον αποκαλούν χαριτολογώντας οι πολύ δικοί του άνθρωποι;\nΟλοι αναρωτιούνται πόθεν εκπορεύεται αυτή η σχέση, μέχρι πού φτάνει και πού σταματά.\nΔεν πρόλαβε το κόμμα της αξιωματικής αντιπολίτευσης να εκφράσει τη γνώμη του για τους λάθος χειρισμούς του θέματος από πλευράς Αρχιεπισκόπου και βγήκε το Μαξίμου και το στηλίτευσε και υποστήριξε τον Ιερώνυμο με μία πρωτοφανή δήλωση, που όμοιά της δεν έχει βγει ποτέ στο παρελθόν για να στηρίξει κανέναν άνθρωπο της κυβέρνησης, ακόμα και την κυρία Περιστέρα - Μπέτυ Μπαζιάνα, σύντροφο του κ. Τσίπρα, όταν όλοι έβαλλαν εναντίον της.\nΜα θα περίμενε ποτέ κανείς να δει μια κυβέρνηση αθέων και τον πρωθυπουργό της χώρας που κρατά τη σημαία της αθεΐας στα χέρια του και την κραδαίνει μπροστά στα μάτια μας, να στηρίζουν τόσο ένθερμα τον εκπρόσωπο της πίστεως των ενθέων, με λόγια θαυμασμού που προκαλούν… δάκρυα από γέλωτα;\n«Η ΝΔ προχώρησε χθες σε μια πρωτοφανή, άδικη, αλλά και ανόσια επίθεση κατά του Προκαθημένου της Εκκλησίας της Ελλάδος, τον οποίο κατηγόρησε ευθέως και επισήμως για “συναλλαγή” με τον πρωθυπουργό», αναφέρει σε ανακοίνωσή του το Μέγαρο Μαξίμου και προσθέτει:\nΠοια μικροκομματική τύφλωση τον οδηγεί να σύρει στο εδώλιο της αθλιότητας τον Αρχιεπίσκοπο και να εντάξει την Εκκλησία στον αντιπολιτευτικό του σχεδιασμό; Αναρωτιόμαστε πόσο πιο χαμηλά θα πέσει ο Κυριάκος Μητσοτάκης και όλοι όσοι γύρω του ομνύουν δήθεν στην Ορθοδοξία, αλλά δεν διστάζουν να διασύρουν έναν… άξιο λευίτη της. Ουαί υμίν, Φαρισαίοι υποκριτές», καταλήγει η ανακοίνωση του Μαξίμου.\nΟταν ένα καθεστώς αθέων εκφράζεται με αυτό τον τρόπο για τον Προκαθήμενο της Εκκλησίας μας, ή τους έχει φωτίσει ο Θεός και πίστεψαν, δηλαδή ο Σαούλ έγινε Παύλος, ή η Εκκλησία μας κάτι δεν κάνει σωστά για να επαινείται με αυτό τον τρόπο από τους εχθρούς της πίστης μας! Ή μας δουλεύουν όλοι μαζί.\nΚαι αναρωτιόμαστε γιατί… Γιατί ο Αρχιεπίσκοπος, ο «άξιος λευίτης που υπηρέτησε με αφοσίωση την Εκκλησία» κατά το… Μαξίμου, να φέρεται με αυτό τον τρόπο προς τον κλήρο της πατρίδας μας από τον οποίο προέρχεται;\nΔιότι αυτή είναι η αλήθεια. Αντί ο Αρχιεπίσκοπος να κοντράρει την κυβέρνηση σε αυτά που πρότεινε, πήγε μαζί της και πέταξε στα πόδια της όσα κανείς Αρχιεπίσκοπος δεν θα τολμούσε να πράξει ποτέ: ολόκληρο τον κλήρο! Και παρά το ράπισμα που δέχθηκε την Παρασκευή από την Ιεραρχία, επιμένει στις θέσεις του. Και τα παπαγαλάκια του δίνουν ονόματα εκείνων που ήξεραν αυτά που κάνει και τον συνέχαιραν και τώρα έχουν μεταμορφωθεί σε σταυρωτές του.\nΑλλά ο κ. Ιερώνυμος λησμονεί ότι είναι ο μόνος Αρχιεπίσκοπος στην ιστορία της Εκκλησίας μας, έως τώρα, που με τα καμώματά του είναι σα να θέτει ευθέως ένα απαράδεκτο δίλημμα: ο Αρχιεπίσκοπος ή ο κλήρος;\nΚαι ο πρωθυπουργός μας, δίκην τελευταίου Αυτοκράτορος, ως ο Αλέξιος ο Κάπηλος, που πήγε να αρπάξει την ευκαιρία και να κάνει τον επαναστάτη, ας το πάρει απόφαση: όσοι τα έβαλαν με το ράσο βγήκαν χαμένοι!\nΜπορεί να υποσχέθηκε τον διαχωρισμό κράτους και Εκκλησίας -όνειρο της πάσης αριστεράς, μετά σφυρίου και δρεπάνου ή άνευ αυτών- αλλά όχι με αυτό τον επαίσχυντο τρόπο: πετώντας τον κλήρο από το μισθολόγιο.\nΚαι οι πέτρες γνωρίζουν ότι τη συνεργασία των δύο κεφαλών εκπόνησε, καθώς λέγεται στους διαδρόμους της Αρχιεπισκοπής και της Ιεραρχίας, ο κ. Κώστας Δήμτσας (άνευ πτυχίου κατά δήλωσή του), στον οποίον ο Ιερώνυμος αλλά και ο Αλέξιος θέλουν να αναθέσουν τη διοίκηση της Εκκλησίας βάζοντάς τον επί κεφαλής της εταιρίας που θα πάρει υπό την τσέπην της τα οικονομικά της Εκκλησίας. Ο Σεβ. Μεσσηνίας Χρυσόστομος το είπε στον Αρχιεπίσκοπο ευθαρσώς εντός της Ιεραρχίας: Μαζέψτε τον!\nΜπορεί η… αριστεία ΣΥΡΙΖΑ και Αρχιεπισκόπου να μας απαντήσουν για τον μισθό που λαμβάνει ο εκλεκτός των κ. Δήμτσας;\nΟχι για άλλο λόγο, αλλά για να το μάθει και ο Εφημεριακός κλήρος, που πάνε να του κόψουν το κομμάτι το ψωμί που του δίνουν, για να συνεχίσει να παίρνει ο εμπνευστής της συμφωνίας το… παντεσπάνι του...\nΑυτά συναποφάσισαν οι δύο εταίροι, που αποφάσισαν να διχάσουν, και να διαλύσουν την Ελλάδα.\nΚαι δεν θα τους βγει σε καλό όλο αυτό.\nΤο περίεργο είναι ότι ο Πρόεδρος της Δημοκρατίας κοιτά έκθαμβος και άβουλος να πάρει θέση…\nΚαιρός λοιπόν είναι να μάθουν και ο Αλέξιος και ο Ιερώνυμος, ότι η Εκκλησία της Ελλάδος δεν είναι μπάζα παλιάς οικοδομής πάνω στα οποία κάθεται κάθε φορά ένας Αρχιεπίσκοπος. Ερχεται η ώρα που και οι δύο, και άλλοι τινές θα μάθουν ότι ο κλήρος της Ελλάδος δεν είναι οδοντόκρεμα για τα σαγόνια των ηγετών αυτής της χώρας. Και ότι οι πιστοί που συρρέουν στις εκκλησιές, γέροντες και νέοι, δεν ουρλιάζουν, δεν πετούν μολότοφ, δεν σπάνε μάρμαρα, δεν καίνε τράπεζες με αθώους εργαζόμενους μέσα, αλλά είναι πολύ πιο σκληρό υλικό από τον «Ρουβίκωνα». Είναι κάρβουνο στα χέρια τους. Που όσο είναι αναμμένο τους καίει, αλλά και όσο είναι σβηστό τους μαυρίζει! Ας το θυμάται αυτό τόσο ο κ. Τσίπρας όσο και ο Αρχιεπίσκοπος. Και ας προσπαθήσουν να βρουν άλλα ανακλαστικά για να κρατήσουν «ζεστή» την ειδυλλιακή σχέση τους.\nΕκκλησία, Τσίπρας, Κλήρος, παπάδες, αρχιεπίσκοπος, αδυναμία,


Ο ΚΑΛΛΙΤΕΧΝΗΣ ΓΥΜΝΟΣ\nΠρώτη δημοσίευση στο fanzine Ex Nihilo που κυκλοφορεί κάθε 2 μήνες από τις εκδόσεις Anima στο κέντρο της Αθήνας\nΌταν κάποιος προσεγγίζει ένα οποιοδήποτε ζήτημα, το κάνει από τη σκοπιά του, χρησιμοποιώντας τις λέξεις με τον τρόπο που τις καταλαβαίνει, ενίοτε και με βάση το φύλο του και την καταγωγή του.Το θέμα του παρόντος τεύχους «Το γυμνό στην τέχνη» είναι βαθιά πολιτικό, πολύ προσωπικό, ιδιαίτερα σημαντικό. Ο τρόπος ανάπτυξής του, βεβαίως, είναι ικανός να προδώσει ότι με το ζήτημα αυτό καταπιάνονται Νεοέλληνες άνθρωποι των γραμμάτων και των τεχνών, και μάλιστα, όχι τίποτε Σπύροι Παπαδόπουλοι και Λένες Μαντάδες, αλλά ορισμένοι άσημοι τύποι που αρέσκονται στο φιλοσοφείν και το δημιουργείν. Δίνουμε στον εαυτό μας την ιδιότητα των αρμόδιων να εκφραζόμαστε καλλιτεχνικά, κυρίως επειδή δεν μπορούμε να ζήσουμε χωρίς να το κάνουμε. Με απλά, λαϊκά λόγια δεν μπορούμε να ζήσουμε ντυμένοι.\nΚαι για να μην συνεχίσω να παίρνω στο λαιμό μου τους εκλεκτούς «συναγωνιστές» σε αυτό το δύσκολο πεδίο μάχης που λέγεται Τέχνη, ας αλλάξω το πρώτο πληθυντικό πρόσωπο σε πρώτο ενικό.\nΤι έλεγα; Α, ναι. Ότι δεν μπορώ να ζω ντυμένη. Άρα ζω γυμνή. Όχι, φυσικά, κατά κυριολεξία. Ή μάλλον κατά κυριολεξία εξ ημισείας. Γιατί οι άνθρωποι είναι και σώμα και πνεύμα-ψυχή. Το σώμα το ντύνουμε για να μην κρυώνουμε, για να δείχνουμε ωραίοι, πολιτισμένοι και, κάποτε, σεξουαλικά διαθέσιμοι. Την ψυχή τη γδύνουμε για να πούμε τις αλήθειες μας, να τις επικοινωνήσουμε στον κόσμο και, τέλος πάντων, να υπάρξουμε ουσιαστικά. Και δη όταν καλλιτεχνούμε.\nΔιότι συνουσία με ρούχα δεν γίνεται να συμβεί. Και η Δημιουργία είναι μια ιδιόμορφη συνουσία: ο καλλιτέχνης ξεγυμνώνει το νου και την ψυχή, εκθέτει τις ιδέες του στα πολυβόλα μάτια αναγνωστών/ακροατών/πάσης φύσεως ληπτών και, αν υπάρξει γονιμοποίηση, τότε ακούει ο κόσμος της Ομορφιάς τον πρώτο θρήνο, της Ομορφιάς που ολομεμιάς γεννιέται και που ερωτικά ενώνει τον καλλιτέχνη με τον αποδέκτη του έργου του.\nΔεν γίνεται να υπάρξει καλλιτεχνικό αποτέλεσμα, αν ο δημιουργός υποκρίνεται. Δεν εννοώ με αυτό ότι, επί παραδείγματι, ένας συγγραφέας δεν μπορεί να επινοήσει και να κατασκευάσει ήρωες. Το αντίθετο. Ακριβώς για να μπορέσει να το κάνει έντεχνα και πειστικά, οφείλει να είναι ειλικρινής απέναντι στον εαυτό του, με μια τίμια ματιά στον προσωπικό του καθρέπτη. Ο Φερνάντο Πεσσόα, ο Πορτογάλος Καρυωτάκης, είχε δημιουργήσει ένα σωρό περσόνες-ψευδώνυμα, ήταν όλες τους, όμως, πέρα για πέρα αληθινοί αντικατοπτρισμοί του εαυτού του. Σάμπως ο εαυτός μας δεν είναι πολυπρισματικός και σύνθετος; Ακόμα και οι ρόλοι που μας αναθέτουν οι κοινωνίες-μάνα, εργοδότης, παππούς,ανηψιά- δεν απαιτούν από εμάς μια δημιουργία ταυτότητας πολύπλευρης;\nΌλες αυτές τις πλευρές διοχετεύει ο καλλιτέχνης στις δημιουργίες του. Εδώ προκύπτει ένα ζήτημα: όταν απολαμβάνουμε ή/και μελετούμε το έργο ενός δημιουργού οφείλουμε να ασχοληθούμε και με την προσωπικότητά του; Τις πτυχές της ζωής του, δηλαδή, ως ανθρώπου ενταγμένου σε μια κοινωνία; Ή, μήπως, χρειάζεται να λησμονήσουμε επί σκοπώ αυτό το κομμάτι και να καταπιαστούμε αυστηρά με αυτά που ζωγράφισε, έγραψε, συνέθεσε; Πραγματικά, σχεδόν αναπάντητο ερώτημα.\nΠροσωπικά, τάσσομαι υπέρ του να βάλουμε το έργο σε πρώτη και κύρια μοίρα, εφόσον, ούτως ή άλλως, αυτό αντανακλά την αλήθεια του καλλιτέχνη. Ακόμα κι ένας δολοφόνος μπορεί να έχει φτιάξει μια μελωδία άξια να νανουρίσει παιδιά. Είναι υποκριτικό να παραβλέψουμε την ομορφιά του έργου του, με βάση τη δράση του στην αρένα της ζωής, εκτός κι αν, πια, αποφασίσουμε να προσεγγίσουμε την Τέχνη εμφορούμενοι από –αμφίβολης βάσης- ηθικά κριτήρια. Έχω την άποψη πως μεγαλύτερη αλήθεια κρύβει η από μεριάς του δολοφόνου καλλιτεχνική του σφραγίδα, παρά η παράνομη (και ανήθικη;) πράξη του, η οποία, ούτως ή άλλως, μπορεί και να μην πήγαζε από τα βάθη της καρδιάς του, αλλά από ένα θολωμένο μυαλό.\nΗ δημιουργία, πάντως, απαιτεί ιδρωμένες καρδιές, ασθμαίνοντα μυαλά, πνεύματα που αγωνιούν και που οραματίζονται με πάθος. Ο λόγος για τον οποίο οι καλλιτέχνες είναι καλλιτέχνες εδραιώνεται στην ίδια τους τη συνέχιση της ζωής: δεν μπορούν να τη φανταστούν αν δεν παράγουν έργο. Ο Ναζίμ Χικμέτ, μέσα στις υγρές, τούρκικες φυλακές έγραφε ερωτική και αγωνιστική ποίηση και μόνο έτσι του φαινόταν λιγότερο δυσβάστακτη έως και αδιάφορη η ποινή του. Έρωτας και αγώνας η καλλιτεχνική δημιουργία. Πώς αλλιώς;\nΟ δημιουργός είναι γυμνός όταν δημιουργεί και αυτό στα δικά μου μάτια προσομοιάζει με την εξής εικόνα: μια γυμνή ράφτρα που φτιάχνει το φόρεμά της κάτω από το φως μιας λάμπας πετρελαίου. Κάνει να το φορέσει και δεν της πάει η καρδιά- το χαρίζει στον πρώτο διαβάτη. Κι έτσι, γυμνή συνεχώς, συνεχίζει να πλέκει και να ράβει υφάσματα, τα οποία δίνει στον κόσμο να τα φορέσει. Το ίδιο συμβαίνει αέναα. Ο καλλιτέχνης δεν μπορεί να κοσμήσει με τις ζωγραφιές του και τα βιβλία του το σπίτι του. Δεν του αρκεί. Ο καλλιτέχνης δεν μπορεί να χορεύει για τον καθρέφτη του. Δεν του φτάνει. Ο καλλιτέχνης δεν μπορεί να παλεύει με τις νότες και με τις συλλαβές για να αυτοπαρηγορείται. Ο καλλιτέχνης πάντα δημιουργεί έχοντας στο μυαλό του ένα φανταστικό κοινό. Δεν λέμε ότι η καλύτερη αμοιβή του ηθοποιού είναι το χειροκρότημα; Γιατί, φυσικά, καλλιτέχνες δεν είναι αποκλειστικά οι δημιουργοί, αλλά και οι εκτελεστές-ερμηνευτές των έργων.\nΤο πόσο γυμνός είναι ο καλλιτέχνης, φαίνεται καμιά φορά από τη διαφορά που διαπιστώνεται ανάμεσα στα έργα του και στην κοινωνική του δράση. Τις περισσότερες φορές, οι φιγούρες των μεγάλων δημιουργών είναι απογοητευτικές. Μας δημιουργούν, ίσως, την εντύπωση, ότι, από κοντά, θα μοιάζουν με γίγαντες, θα είναι πρόσχαροι, γελαστοί, ή, τέλος πάντων, ακραίοι και είναι κάτι ανθρωπάκια, τις περισσότερες φορές, από σκυθρωπά έως αδιάφορα. Αυτή είναι ντυμένη τους εκδοχή, γι αυτό. Όταν στέκονται στο εργαστήρι τους, στο στούντιο ή πάνω από τα κιτάπια τους, ψηλώνουν, δυναμώνουν, ανακουφίζονται, όπως όταν βγάζει μια γυναίκα τις ψηλοτάκουνες γόβες της μετά από μια κουραστική μέρα και ξυπόλητη περπατά πάνω στα δροσερά πλακάκια του σπιτιού της.\nΝα μην τους φοβόμαστε τους καλλιτέχνες: άνθρωποι που βγάζουν της ψυχής τους το βρακί για να μας καταθέσουν ηδονή και πόνο είναι άξιοι μόνο μίμησης. Κρίμα που ορισμένοι άνθρωποι γεννήθηκαν με ραμμένα τα εσώρουχα και τα παλτό στις καρδιές τους πάνω.\nΑλλά πάλι όχι… δεν θα άντεχε ο πλανήτης δύο δισεκατομμύρια γυμνές ψυχές: για ποιους ντυμένους, τότε, θα δημιουργούσανε όλοι αυτοί;\nΑναρτήθηκε από Γεωργία Δρακάκη στις 29.3.15


Κλείνει το κέντρο λόγω του ράλυ | ΤΡΟΧΟΙ & TIR\nΤρί, 07/09/2021 - 12:00\nΣυγκεκριμένα, θα πραγματοποιηθούν οι παρακάτω προσωρινές κυκλοφοριακές ρυθμίσεις:\nΛ. Συγγρού – δεξιά Καλλιρόης – συνέχεια Λ.Β. Κων/νου – αριστερά μέσω κάθετων οδών προς περιοχή Κολωνακίου\nΛ. Κηφισίας – συνέχεια Λ.Β. Κων/νου – δεξιά Λ. Β. Σοφίας - δεξιά Σέκερη ή,\nΛ. Κηφισίας – δεξιά Λ. Αλεξάνδρας – αριστερά 28ης Οκτωβρίου (Πατησίων). Τμηματικές και προσωρινές διακοπές της κυκλοφορίας θα σημειωθούν από το βράδυ της Τετάρτης (08/09/21) από τις 23:00 πέριξ του Συντάγματος.\nEKO Acropolis Rally 2021ράλλυ Ακρόπολης


ΣΥΡΙΖΑ: «Εξαπάτηση των επιχειρήσεων – Μόλις το 4% πήραν την επιστρεπτέα προκαταβολή» | dete\nHome›ΕΙΔΗΣΕΙΣ›ΕΛΛΑΔΑ›ΣΥΡΙΖΑ: «Εξαπάτηση των επιχειρήσεων - Μόλις το 4% πήραν την επιστρεπτέα προκαταβολή»\nΓια εξαπάτηση των επιχειρήσεων εγκαλούν την κυβέρνηση οι αρμόδιοι τομεάρχες Οικονομίας του ΣΥΡΙΖΑ, με αφορμή τα στοιχεία για την επιστρεπτέα προκαταβολή. Συγκεκριμένα ο τομεάρχης Οικονομίας, Νίκος Παππάς και ο αναπλητωτής, Γιώργος Τσίπρας καταγγέλουν ότι “οι άνθρωποι της αγοράς βιώνουν μια ακόμα εξαπάτηση Μητσοτάκη”.\nΣε ανακοίνωσή τους υποστηρίζουν: “Στις εκκλήσεις επιχειρήσεων, επιμελητηρίων και εμπορικών συλλόγων για άμεση ενίσχυση, η Ν.Δ. απαντά με κοροϊδία. Σήμερα ανακοινώθηκε ότι την επιστρεπτέα προκαταβολή, ύψους 55 εκατ. ευρώ, θα λάβουν τον Μάιο μόλις 8.600 επιχειρήσεις από τις 140.000 που κατέθεσαν σχετική αίτηση και τις πάνω από 200.000 που ανέστειλαν τη λειτουργία τους λόγω της πανδημίας.\nΔηλαδή, μόλις το 6% όσων αιτήθηκαν και το 4% όσων ανέστειλαν τη λειτουργία τους. Την πολυδιαφημισμένη ενίσχυση αναμένεται να λάβουν συνολικά λιγότερες από τις μισές επιχειρήσεις από όσες επλήγησαν, με την καταβολή των ποσών να γίνεται από τον Ιούνιο και μετά, τρεις μήνες τουλάχιστον μετά το lockdown. Η δε ενίσχυση είναι ψίχουλα, καθώς, για παράδειγμα, για επιχείρηση με τζίρο 400 χιλ. ευρώ και τέσσερις εργαζόμενους, δεν ξεπερνά τα 933 ευρώ”.\n3 Ιούλ, 2020 - 14:27\nΑύριο Παρασκευή: Πολύ υψηλός κίνδυνος πυρκαγιάς\n9 Ιούλ, 2020 - 17:34


ΘΕΣΠΡΩΤΙΑ-NEWS: H νέα γκάφα του Αθηναϊκού Πρακτορείου\nΗ αλήθεια είναι πως εξαρχής φάνταζε υπερβολικό -όσο μεγάλο και αν είναι το έλλειμμα του μουσείου- να καταφύγουν σε αυτή τη λύση, η οποία μάλιστα, σύμφωνα με το δημοσίευμα φέρει την κωδική ονομασία «The Metbnb». Και αν αυτή η αίσθηση της υπερβολής συνδυαζόταν με την ημερομηνία ανάρτησης της είδησης (1η Απριλίου…) θα μπορούσες να καταλήξεις στο λογικό συμπέρασμα. Μάλιστα αμερικάνικα μέσα που την αναπαρήγαγαν κατέληγαν στη φράση «είναι πρωταπριλιάτικο αστείο. Αν όμως ίσχυε σε ποιο δωμάτιο θα θέλατε να μείνετε;»\nΔύο μέρες μετά, στις 3 Απριλίου, το Αθηναϊκό Πρακτορείο Ειδήσεων αξιοποίησε την είδηση ως πραγματικότητα και την μετέδωσε ανά την Ελλάδα και τα συνεργαζόμενα μέσα στο εξωτερικό! Ως σήμερα παρέμενε η είδηση στον αέρα χωρίς την απαραίτητη διόρθωση. Ο τίτλος είναι «Μπορείτε να νοικιάσετε ιστορικά δωμάτια στο ΜΕΤ» και αναρτήθηκε στις 2 το μεσημέρι της Δευτέρας 3 Απριλίου.\nΗ υπόθεση είναι διασκεδαστική – αν ξεπεράσεις το γεγονός ότι πρόκειται για τον επίσημο κρατικό φορέα ενημέρωσης και τροφοδότησης των λοιπών ΜΜΕ. Δεν αγγίζει το μέγεθος του ατοπήματος που είχε η λάθος μετάφραση/ερμηνεία της δήλωσης Ερντογάν περί δημοψηφίσματος για τη Θράκη. Ανώδυνο σφάλμα ναι, αλλά από έναν φορέα όπου οι απαιτήσεις των πολιτών οφείλουν αν είναι τεράστιες.\nΔιότι ακόμα και αυτό το μικρό, αστείο περιστατικό αθροίζεται στη σειρά των γεγονότων που αυξάνει την δυσπιστία των πολιτών απέναντι στο ΑΠΕ και την απαξίωσή του σε αυτή τη φάση απόλυτων κλυδωνισμών των μέσων ενημέρωσης. Και η επίγνωση του «ναι, εμείς πληρώνουμε το ΑΠΕ» σε αυτή την εποχή των οικονομικών πιέσεων εντείνεται.\nOσον αφορά το ρεκόρ του Hyperallergic στις πρωταπριλιάτικες φάρσες, θα αναφέρουμε τόσο το κείμενο που έστελνε τους Νεοϋορκέζους να ανακαλύψουν τρία νέα τεράστια mural του Banksy στη Νέα Υόρκη, όσο και το άρθρο για τρομοκρατική οργάνωση που θα καταστρέψει έργα τέχνης και αρχαιότητες στη Βενετία…


Το ταξίδι θα κριθεί στα επιτόκια | Άρθρα | Ελευθεροτυπία\nΚυριακάτικη Ελευθεροτυπία, Κυριακή 14 Μαρτίου 2010\nΤο ταξίδι θα κριθεί στα επιτόκια\nΟ Γ. Παπανδρέου, κέρδισε τις εντυπώσεις στις δημόσιες σχέσεις τις δικές του και της χώρας κατά τη διάρκεια της περιοδείας του σε Ευρώπη και ΗΠΑ (κυρίως). Μένει όμως να αποδειχθεί στην πράξη -και μάλιστα μέσα στον Απρίλιο- αν εντυπωσίασε και τους κερδοσκόπους, που περιμένουν την Ελλάδα «στη γωνία».\nΟι πραγματικοί αποδέκτες της «σταυροφορίας» Παπανδρέου εναντίον των κερδοσκόπων ήταν η Γουόλ Στριτ, τα διάφορα ινστιτούτα και τα ΜΜΕ. Με την περιοδεία του αυτή ο πρωθυπουργός έβγαλε, σε επίπεδο δημόσιων σχέσεων, την εικόνα τη δική του αλλά και την εικόνα της χώρας από την απομόνωση, δημιουργώντας μάλιστα και αισθήματα «συμπάθειας» για τη μαστιζόμενη οικονομία μας. Μπήκε στο ίδιο τρένο με τους ηγέτες της ευρωζώνης (Μέρκελ, Σαρκοζί, Γιούνκερ και Τρισέ) που ψάχνουν να θωρακίσουν το ευρώ από τις κερδοσκοπικές επιθέσεις ώστε να μη διαρραγεί η ευρωζώνη.\nΜε την «ευγενική παραχώρηση» των εταίρων, μάλιστα, ο Γ. Παπανδρέου, για σκοπούς δημόσιας πολιτικής, αναφέρθηκε πολλές φορές «στην πρωτοβουλία» των εταίρων, βάζοντας και τον εαυτό του μέσα, για τις σκέψεις δημιουργίας Ευρωπαϊκού Νομισματικού Ταμείου και μηχανισμών πάταξης εναντίον των κερδοσκόπων.\nΚατ' αυτόν τον τρόπο, ο Γ. Παπανδρέου είχε στα χέρια του ένα εντυπωσιακό, αλλά άγραφο, χαρτί για τη συνάντησή του με τον Μπ. Ομπάμα. Εμφανίστηκε, δηλαδή, στον Λευκό Οίκο ως «κομιστής» της ευρωπαϊκής «σταυροφορίας» εναντίον της κερδοσκοπίας, ώστε να θέσει ο Ομπάμα αυτό το θέμα στους ηγέτες του G20.\nΟμως, όλες αυτές οι κινήσεις δημόσιου εντυπωσιασμού δεν «λύγισαν» την ήδη διαμορφωμένη θέση των εταίρων για την πορεία της ελληνικής οικονομίας. Τόσο η Αγκελα Μέρκελ όσο και ο Ν. Σαρκοζί, με μια ταυτόσημη κίνηση, που δεν συνηθίζεται ιδιαιτέρως, ανακοίνωσαν τη στάση τους απέναντι στην Ελλάδα με δηλώσεις... πριν από τις συναντήσεις τους με τον Γ. Παπανδρέου.\nΚαι οι δύο ευρωπαίοι εταίροι -η Αγκελα Μέρκελ πιο «ξινή», ο Ν. Σαρκοζί με λόγια συμπάθειας, δεν έχουν αλλάξει τη θέση τους ότι, το επόμενο κρίσιμο διάστημα, η Ελλάδα θα χειριστεί μόνη της τις υποθέσεις της και θα αντιμετωπίσει τους κερδοσκόπους στον επόμενο γύρο του δανεισμού της.\nΟσο για τον πρόεδρο της ευρωζώνης, Ζ.-Κ. Γιούνκερ, μετά την ολοκλήρωση της επίσκεψης Παπανδρέου στον Λευκό Οίκο, δήλωσε ότι η ιδέα για το Ευρωπαϊκό Νομισματικό Ταμείο θα πάρει χρόνο, τονίζοντας ότι το ΕΝΤ «δεν θα είναι ένα εργαλείο για τη λύση των ελληνικών προβλημάτων...»\nΣτον Λευκό Οίκο, ο πρόεδρος Ομπάμα αλλά και η Χίλαρι Κλίντον δεν λυπήθηκαν τα λόγια υποστήριξης στον Γ. Παπανδρέου. Ομως οι πραγματικοί αποδέκτες «της σταυροφορίας» Παπανδρέου εναντίον των κερδοσκόπων, δηλαδή Γουόλ Στριτ και τα διάφορα σχετικά ινστιτούτα αλλά και τα ΜΜΕ, αντιμετώπισαν το λιγότερο με σκεπτικισμό «την πάταξη της κερδοσκοπίας», καθώς η κερδοσκοπία είναι ένα βασικό «εργαλείο» της αντίληψης περί οικονομίας. «Οι συμβουλές» προς τον Γ. Παπανδρέου ήταν να κοιτάξει να αντιμετωπίσει καλύτερα το τεράστιο χρέος και κυρίως το μέλλον της αναπτυξιακής πολιτικής της χώρας του.\nΔύο ημέρες, όμως, μετά τη συνάντηση Παπανδρέου-Παπακωνσταντίνου με τον αμερικανό υπουργό Οικονομικών στην Ουάσιγκτον, ο Τ. Γκάιτνερ δημοσιοποίησε επιστολή του προς τον ευρωπαίο επίτροπο Εσωτερικών Υποθέσεων Μ. Μπαρνιέ, προειδοποιώντας τον ότι οι ΗΠΑ αλλά και η Βρετανία αντιτίθενται στη λήψη κάθε είδους μέτρων εναντίον των κερδοσκόπων αλλά και στους ελέγχους για τα ασφάλιστρα υψηλού ρίσκου.\nΕτσι, στο τέλος αυτής της περιοδείας ο Γ. Παπανδρέου βρίσκεται και πάλι μπροστά στο πιεστικό ερώτημα αν «έχει ήδη πείσει τους κερδοσκόπους» ώστε η Ελλάδα να μπορέσει να δανειστεί τον Απρίλιο «με λογικά επιτόκια». Σ' αυτό το κυνήγι μαγισσών, η κυβέρνηση προσδοκά εκ νέου να αγοραστούν ελληνικά ομόλογα από ευρωπαϊκές τράπεζες ή άλλα οικονομικά ιδρύματα. Κυβερνητικά στελέχη επιμένουν ότι υπάρχει και το ECOFIN των επόμενων ημερών στις Βρυξέλλες για πιθανή ευνοϊκή διευθέτηση, μετά την «αναβάθμιση» της διεθνούς εικόνας της κυβέρνησης και της χώρας.\nΣτην Ουάσιγκτον οι συναντήσεις του πρωθυπουργού με τον Ομπάμα δεν έκρυβαν «αγωνίες» για τα εθνικά θέματα. Αυτή τη φορά ήταν ο έλληνας πρωθυπουργός που ανήγγειλε τις πρωτοβουλίες του. Ο Γ. Παπανδρέου δήλωσε ότι ενημέρωσε τον Μπ. Ομπάμα για την ειλημμένη απόφασή του να εξομαλύνει τις σχέσεις με την Τουρκία.\nΔεσμεύθηκε μάλιστα ότι θα συζητήσει τον Μάιο με τον Τ. Ερντογάν το θέμα της παραπομπής της υφαλοκρηπίδας στο Διεθνές Δικαστήριο της Χάγης, αφήνοντας ανοιχτό το ενδεχόμενο συνολικής διευθέτησης και στο θέμα των ΑΟΖ (Αποκλειστική Οικονομική Ζώνη), που ενδιαφέρει ιδιαιτέρως την Τουρκία στην περιοχή του νότιου Αιγαίου και της ανατολικής Μεσογείου, λόγω των ερευνών για πετρέλαιο και φυσικό αέριο.\nΦυσικά, το Κυπριακό πέρασε μόνον ανάμεσα στις γενικόλογες αναφορές για την επίλυσή του, το ίδιο και το θέμα των Σκοπίων, με τις ΗΠΑ να προωθούν ζωηρά μια καλυμμένη και εύηχη διπλή ονομασία, με λύση μέσα στην άνοιξη.\nΤο «δώρο» του Μπ. Ομπάμα ήταν η πολυσυζητημένη απαγόρευση της αμερικανικής βίζας - ένα θέμα επιπέδου υπουργείων Δημόσιας Τάξεως των δύο χωρών, που αναβαθμίστηκε για την περίσταση σε θέμα ανάμεσα σε αρχηγούς κρατών.\nΗ κατάργηση της βίζας για την Ελλάδα σημαίνει ότι η Αθήνα δέχθηκε και τους όρους των Αμερικανών για την παροχή και διασταύρωση επιπλέον προσωπικών δεδομένων των ταξιδιωτών.\nΜε αυτή τη συμφωνία, η Ελλάδα γίνεται η πρώτη χώρα της ευρωζώνης που αποδέχεται επιπλέον όρους για το «ελεύθερο» ταξίδι στις ΗΠΑ.\nΠίστωση χρόνου με τριπλή επιτήρηση


Beauty Inc. Starlet 8pcs Makeup Brush Set - BeautyInc.Gr\nH απόλυτη Starlet ήρθε για να πρωταγωνιστήσει στο καθημερινό σας μακιγιάζ.\nΤο σετ πινέλων Beauty Inc. Starlet 8pcs Makeup Brush Set περιλαμβάνει 8 πινέλα προσώπου και ματιών επαγγελματικής ποιότητας για αψεγάδιαστα looks κάθε στιγμή.\nTo Beauty Inc. Starlet 8pcs Makeup Brush Set έρχεται σε μια πολυτελή τσάντα φάκελο σε κομψή ασημί απόχρωση. Κατασκευασμένη από υψηλής ποιότητας συνθετικό δέρμα, διαθέτει βελούδινη επένδυση και κλείνει με σταθερό μαγνητικό κούμπωμα.\nΚωδικός Προϊόντος: BISP040


Ειναι η επέμβαση στη Συρία απάντηση στους τζιχαντιστές; - OnAlert.gr\nΕιναι η επέμβαση στη Συρία απάντηση στους τζιχαντιστές;\nΕν μέσω όλων των συζητήσεων που γίνονται για το προσφυγικό ζήτημα, και του μίγματος αλληλεγγύης και ισλαμοφοβίας για τους χιλιάδες Σύρους που κατευθύνονται στην Ευρώπη, έχει περάσει σε δεύτερη μοίρα η πολιτική της Δύσης για τον ίδιο τον πόλεμο στη Συρία και οι συνέπειες που είχαν τα λάθη της στη σημερινή κρίση.\nΕνώ από το Λονδίνο μέχρι την Άγκυρα όλοι μιλούν και πάλι για μια επέμβαση στη Συρία, και η οργάνωση «Ισλαμικό Κράτος» εδραιώνει την κυριαρχία της σε ένα χαλιφάτο που περιλαμβάνει μεγάλα τμήματα της Συρίας και του Ιράκ, οι δυνάμεις που πολεμούν τους τζιχαντιστές έχουν συγκεχυμένους στόχους. Αυτό που χρειάζεται είναι να χαραχθεί μια πολιτική ώστε να ενισχυθεί η σουνιτική πλειοψηφία της Συρίας απέναντι τόσο στο καθεστώς Άσαντ όσο και στους σουνίτες τζιχαντιστές του ΙΚ. Η ηθική επιταγή δεν χρειάζεται εξηγήσεις. Ο στρατηγικός στόχος, όμως, είναι να στραφεί η σουνιτική κοινή γνώμη εναντίον του ΙΚ.\nΟρισμένοι αναλυτές υποστηρίζουν ότι ο μόνος τρόπος να καταπολεμηθούν οι τζιχαντιστές είναι να χρησιμοποιηθούν εναντίον τους οι Άσαντ. Στην πραγματικότητα, το καθεστώς έχει χρησιμοποιήσει τον πόλεμο για να εμφανιστεί ως η μόνη εναλλακτική λύση απέναντι στον τζιχαντισμό. Η αποδοχή αυτού του κυνισμού, που έχει οδηγήσει μέχρι τώρα σε 300.000 νεκρούς και 6 εκατομμύρια πρόσφυγες, δεν θα οδηγήσει παρά σε επιδείνωση της κατάστασης. Τι άλλο μπορεί να γίνει;\nΠρώτον, πρέπει να παρασχεθεί βοήθεια στους εκτοπισμένους Σύρους, τόσο εντός όσο και εκτός των συνόρων της χώρας τους. Οι ποσότητες των τροφίμων που παραδίδει ο ΟΗΕ έχουν μειωθεί, το ίδιο και οι κλινικές. Αυτό βοηθά την προπαγάνδα των τζιχαντιστών, ενώ ταυτόχρονα στέλνει τους πρόσφυγες στην Ευρώπη. Κι όμως, στην κοιλάδα Μπεκάα του Λιβάνου, από την άλλη πλευρά των συνόρων με τη Συρία, υπάρχουν προκατασκευασμένα σχολεία που μπορούν να προσφέρουν αξιοπρέπεια στα πληγωμένα παιδιά, μαζί με την ελπίδα ότι μια μέρα θα επιστρέψουν στα σπίτια τους. Για να έχει μέλλον η Συρία, οι Σύροι πρέπει να παραμείνουν κοντά στη χώρα τους.\nΔεύτερον, πρέπει να προστατευθούν αποτελεσματικότερα οι άμαχοι από τις βόμβες του Άσαντ. Οι ΗΠΑ και οι σύμμαχοί τους μπορούν εύκολα να αντιμετωπίσουν τα ελικόπτερα του καθεστώτος που βομβαρδίζουν αγορές, νοσοκομεία και σχολεία, ιδίως τώρα που μπορούν να χρησιμοποιούν τις τουρκικές αεροπορικές βάσεις.\nΤρίτον, και δυσκολότερο απ' όλα, πρέπει να ξεκινήσει μια σοβαρή συζήτηση για τον τερματισμό του πολέμου. Ο διαμελισμός της Συρίας (και του Ιράκ) δείχνει ότι, ενώ το ΙΚ είναι ισχυρό σε σουνιτικές περιοχές, αντιμετωπίζει σοβαρές δυσκολίες όταν προσπαθεί να διεισδύσει σε σιιτικά ή κουρδικά εδάφη. Δεδομένου ότι οι Σιίτες και οι Κούρδοι θεωρούν ότι η εκδίωξη των τζιχαντιστών από τα σουνιτικά εδάφη είναι δουλειά των Σουνιτών, οι τελευταίοι χρειάζονται μεγαλύτερη υποστήριξη από τη Δύση.\nΓια να πειστούν όμως οι Σουνίτες να μην καταφύγουν στον εξτρεμισμό, πρέπει να οργανωθεί μια μεταβατική περίοδος χωρίς τους Άσαντ και να συγκροτηθεί ένα μέτωπο των μετριοπαθών στοιχείων του καθεστώτος μαζί με την αντιπολίτευση και τους αντάρτες. Θα δεχθούν κάτι τέτοιο η Ρωσία και το Ιράν, οι σύμμαχοι της Δαμασκού; Το Ισλαμικό Κράτος προκαλεί ανησυχία στο Ιράν στα δυτικά του σύνορα και στη Ρωσία στον βόρειο Καύκασο. Η Δύση πρέπει να εκμεταλλευτεί αυτή την αίσθηση του κοινού κινδύνου.\nΤι προτιμά η Τεχεράνη: Τον πλήρη έλεγχο ενός θύλακα- παρία ή τη ρεαλιστική επιρροή σε μια Συρία με την οποία οι γείτονές της θα μπορούν να συνυπάρχουν; Καθώς το καθεστώς του Άσαντ συρρικνώνεται διαρκώς, η ιρανική ηγεσία θα πρέπει να λάβει τις αποφάσεις της.\nTags: ΤΖΙΧΑΝΤΙΣΤΕΣ, ΕΠΕΜΒΑΣΗ ΣΥΡΙΑ, ΕΜΦΥΛΙΟΣ ΣΥΡΙΑ, ΣΥΡΙΑ, ΙΣΛΑΜΙΚΟ ΚΡΑΤΟΣ, ΔΕΛΤΙΟ


Ανοίγουμε πανιά στον Έρωτα ...και την πυξίδα μας στραμμένη στο Μαζί... - Happiness Therapy\nΕυκαιρία να γιορτάσουμε τον έρωτα, τον υπέροχο, το μοναδικό φτερωτό θεό που όποιον ακουμπήσει με τα βέλη του Τον μαθαίνει να ταξιδεύει με ηλιόλουστος καιρούς …και με τυφώνες.\nΣυνήθως ερωτευόμαστε και ξεκινάμε μία σχέση πιστεύοντας ότι ο άλλος Είναι ένα τέλειο πλάσμα χωρίς αδυναμίες, πάθη,λάθη και πως σε κάθε μας προσδοκία, απαίτηση, επιθυμία θα είναι εκεί με ένα μαγικό ραβδί να υλοποιήσει τα πάντα. Πιστεύουμε λοιπόν πως έχουμε συναντήσει ένα Σούπερμαν ή μία Σουπεργούμαν Και πως όλα θα εξελίσσονται σαν ένα παραμύθι χωρίς δυσκολίες και προκλήσεις.\nΌμως στην πραγματική ζωή τα πράγματα έχουν μια λίγο διαφορετική τροπή. Ο καθένας μας είναι μοναδικός, υπέροχος, έχει το δικό του συναισθηματικό κόσμο, τις δικές του εμπειρίες, αναμνήσεις, προσδοκίες. Και κάπου εκεί ξεκινούν οι απογοητεύσεις που μεταμφιέζονται σε θυμούς, οργή και αντιδικίες. Γιατί απλά ξεχνάμε πως κανένας μας δεν είναι τέλειος, ξεχνάμε πως αγαπάμε τον άλλον για αυτό που πραγματικά είναι και όχι για αυτό που θα θέλαμε να είναι.\nΜέσα από την ερωτική σχέση εξελισσόμαστε, γινόμαστε καλύτεροι άνθρωποι, ανακαλύπτουμε κρυμμένες πτυχές του εαυτού μας. Γι’ αυτό το λόγο η σχέση και η καλλιέργεια της αξίζουν τον πόνο και τον κόπο. Κάθε ζευγάρι έχει το δικό του κώδικα επικοινωνίας, επίλυσης διαφωνιών και συμπόρευσης. Φτιάχνουν το έργο της ζωής τους μόνοι τους, δίνουν πλοκή, ατμόσφαιρα και δεν υπάρχουν καλούπια μέσα στα οποία πρέπει να χωρέσουν για να είναι καλά μαζί. Στο μαζί είναι η λύση, στην επικοινωνία, στον διάλογο.\nΣυνήθως τα παράπονα αρχίζουν να εκφράζονται από τις γυναίκες, εμάς που έχουμε μεγαλώσει με τα ροζ παραμύθια και τους τέλειους πρίγκιπες. Τα παράπονα που συχνά μεταφράζονται σαν γκρίνια και επίκρισή από τους άντρες. Και τότε εκείνοι απομακρύνονται γιατί νιώθουν άβολα, γιατί νιώθουν ανεπαρκείς να ικανοποιήσουν τη γυναίκα τους. Και τότε εκείνη απαιτεί περισσότερα, ζητάει περισσότερα, μιλάει περισσότερο και εδώ ανοίγει ένας φαύλος κύκλος που δεν κλείνει ποτέ, παρά μόνο όταν και ο άντρας και η γυναίκα καταφέρουν να εκφράζουν και να περιγράφουν τα συναισθήματα και τις επιθυμίες τους χωρίς το φόβο της απόρριψης, της εγκατάλειψης, της επίκρισης, της υποτίμησης και της μοναξιάς.\nΜέσα απο τον Έρωτα οι άνθρωποι έρχονται σε επαφή με μοναδικά συναισθήματα, ανθίζουν, λάμπουν από ευτυχία, ακτινοβολούν αγάπη, Μαθαίνουν να ζουν στο εμείς.\nΟι αληθινές ερωτικές σχέσεις αναγεννιούνται συνεχώς, επαναπροσδιορίζονται, περνούν διάφορα στάδια, εξελίσσονται και οι δύο σύντροφοι και μαθαίνουν πως μπορούν απλά να εκφράζονται με ειλικρίνεια και ευγένεια, να μιλούν για τα θέλω τους και τα συναισθήματά τους χωρίς όμως να λένε στον άλλον πως θέλουν να φέρεται. Όταν αποφασίσουν οι σύντροφοι να πάψουν να παραπονιούνται για το τι τους λείπει απο τον άλλο, τότε μαθαίνουν να απολαμβάνουν αυτό που έχουν και σταματούν να γκρινιάζουν με θυμούς και ένταση για όσα ισως δεν μπορέσουν να πάρουν ποτέ απο τη σχέση. Γιατί ακόμα και χωρίσουν και να αλλάξουν σύντροφο, το δικό τους πρόβλημα θα τους ακολουθεί πάντα. Γιατί ο πόνος, το άγχος και η θλίψη για όσα δεν μας έδωσε ο άλλος ενώ εμείς τα προσδοκούσαμε, θα υπάρχουν και στην επόμενη μας σχέση. Απλά γιατί πιστεύουμε πως υπάρχει το τέλειο και δεν έχουμε μάθει να αναγνωρίζουμε τα θετικά και να παραμερίζουμε τα αρνητικά. Καθώς σίγουρα ξεχνάμε μια μεγάλη αλήθεια, οτι τέλειοι δεν είμαστε ούτε εμείς.\nΞεκινάμε λοιπόν…ας ερωτευτούμε τον σύντροφο μας απο την αρχη!!!\nΑς εστιάσουμε σε όσα μοναδικά συναισθήματα μας δίνει, σε όσες εμπειρίες ζούμε μαζί του. Ας κοιτάμε τον άλλον στο στα μάτια και ας ψάχνουμε να βρούμε τα διαμαντάκια που κρύβει μέσα του, την ομορφιά της ψυχής του, την λάμψη του Της αγάπης του, την τρυφερότητα και το νοιάξιμο. Ακόμα και στα δύσκολα της κοινής μας ερωτικής Οδύσσειας η δική μας Ιθάκη ας είναι η αγκαλιά, η ζεστασιά της αγκαλιάς που θα μας θυμίζει τις ομορφιές του ταξιδιού μας.


Εκλογές 2019: ΠΑΤΣΑΛΗ ΦΩΤΕΙΝΗ Υπ. βουλευτής Σερρών με τον Λαϊκό Σύνδεσμο - Χρυσή Αυγή\nNewsIT / Εκλογες / Εκλογες 2019: ΠΑΤΣΑΛΗ ΦΩΤΕΙΝΗ Υπ. βουλευτης Σερρων με τον Λαικο Συνδεσμο – Χρυση Αυγη\nΕκλογές 2019: ΠΑΤΣΑΛΗ ΦΩΤΕΙΝΗ Υπ. βουλευτής Σερρών με τον Λαϊκό Σύνδεσμο – Χρυσή Αυγή\nΒΟΥΛΕΥΤΙΚΕΣ ΕΚΛΟΓΕΣ 2019 – ΠΑΤΣΑΛΗ ΦΩΤΕΙΝΗ ΥΠΟΨ. ΒΟΥΛΕΥΤΗΣ ΣΕΡΡΩΝ ΜΕ ΤΟΝ ΛΑΙΚΟ ΣΥΝΔΕΣΜΟ – ΧΡΥΣΗ ΑΥΓΗ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Σερρών.\nΒΟΥΛΕΥΤΙΚΕΣ ΕΚΛΟΓΕΣ 2019 – ΠΑΤΣΑΛΗ ΦΩΤΕΙΝΗ, Υποψ. βουλευτής Σερρών με τον Λαϊκό Σύνδεσμο – Χρυσή Αυγή. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Σερρών. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Σερρών, στα ψηφοδέλτια, σταυρούς βάζουμε μέχρι 2, ενώ οι βουλευτές που εκλέγονται είναι 6.


«Χρυσός» ο μεγάλος Μίλτος Τεντόγλου! | ShootandGoal\nΕνα μεγάλο άλμα στα 8.35μ, που είναι η κορυφαία επίδοση φέτος στον κόσμο ήταν αρκετό για να δώσει το χρυσό μετάλλιο στον Μίλτο Τεντόγλου, στο ευρωπαϊκό πρωτάθλημα κλειστού στίβου!\nΓια 2η σερί φορά σε ευρωπαϊκό κλειστού στίβου ο σπουδαίος Έλληνας πρωταθλητής κρεμάει στον λαιμό του το χρυσό μετάλλιο. Το πρώτο άλμα του Μίλτου Τεντόγλου ήταν στα 8.35μ και έφτανε για να δώσει την νίκη. Την κορυφαία φετινή επίδοση στον κόσμο δεν μπόρεσε να την περάσει ο Σουηδός Τομπίας Μόντλερ που με… πτήση στα 8.31μ έμεινε δεύτερος. Στο τρίτο σκαλί του βάθρου θα ανέβει (η απονομή το πρωί του Σαββάτου) ο Φινλανδός Πούλι με 8.24. Έτσι η Ελλάδα ήδη μετράει ένα χρυσό μετάλλιο στο ευρωπαϊκό πρωτάθλημα του Τορούν.


Αναβολή στη δίκη για το Koriopolis - BluearenaBluearena\nΑναβολή στη δίκη για το Koriopolis\nΓια τις 31 Οκτωβρίου αναβλήθηκε η εκδίκαση των στημένων αγώνων καθώς το Τριμελές Εφετείο Κακουργημάτων έδωσε σήμερα αναβολή λόγω της αποχής των δικηγόρων.\n15/04/2016 12:34 Επιμέλεια: BlueArena Ηρακλής, Ποδόσφαιρο\nΈξι μήνες αναβολή πήρε η εκδίκαση του Koriopolis καθώς προέκυψε η πρώτη διαθέσιμη ημερομηνία για την εκδίκαση της υπόθεσης ήταν η 31η Οκτωβρίου.\nΤο πρωί της Παρασκευής και έπειτα από 5 ολόκληρα χρόνια απίστευτης και αδικαιολόγητης καθυστέρησης από τη στιγμή που ξέσπασε το σκάνδαλο ήταν προγραμματισμένο να ξεκινήσει σήμερα η πολύκροτη δίκη για τους στημένους αγώνες της περιόδου 2008-2011.\nΗ μεγαλύτερη δίκη σε υπόθεση διαφθοράς στα ελληνικά ποδοσφαιρικά χρονικά, όμως, θα καθυστερήσει έξι μήνες καθώς στο Τριμελές Εφετείο Κακουργημάτων κανένας δικηγόρος δεν είχε πάρει άδεια από τον δικηγορικό σύλλογο.\nΑξιοσημείωτο είναι πως από τους 84 κατηγορούμενους παρόντες ήταν μόνο οι 14 και από τα γνωστά ονόματα το παρών έδωσε μόνο ο Αχιλλέας Μπέος. Οι υπόλοιποι 13 ήταν οι: Τόρης, Σφήκας, Δημόπουλος, Γεωργόπουλος, Βίλλας, Βυθοπούλου, Θάνος, Μουδάτσος, Αυγίδου, Κοτίνης, Μπόης, Αδαμάκης και Ημελλος.\nΌπως είναι σαφές, οι 70 ήταν απόντες μεταξύ των οποίων οι Τσακογιάννης, Κομπότης, Τραυλός, Μποροβήλος, Μπάκος, Μενδρινός, Αβραάμ Παπαδόπουλος, Μιχάλης Κουντούρης, Κανελλάκης, Βοσνιάδης, Παντέλης, Πηρούνιας, Σαββάκης και Τσελέπης.\nTags: Δίκη Koriopolis


Συγκλονίζει ο Σταύρος Σβήγκος: "Όταν γεννήθηκε ο γιος μας δεν ξέραμε αν θα τα καταφέρει, είχε αιμάτωμα στον εγκέφαλο"\nΑρχική > Featured > Συγκλονίζει ο Σταύρος Σβήγκος: “Όταν γεννήθηκε ο γιος μας δεν ξέραμε αν θα τα καταφέρει, είχε αιμάτωμα στον εγκέφαλο”\nΣε μια συγκλονιστική εξομολόγηση προχώρησε ο ηθοποιός Σταύρος Σβήγκος, καλεσμένος στην εκπομπή DOT στον ΣΚΑΪ. Μέσα σε όλα, ο γνωστός ηθοποιός μίλησε για τον ερχομό του γιου του καθώς και το σοβαρό πρόβλημα υγείας που αντιμετώπισε αμέσως μετά την γέννηση του.\n“Δεν ξέραμε αν θα τα καταφέρει ο νεογέννητος γιος μου”\nΟ ηθοποιός αναφερόμενος στο πρόβλημα υγείας που αντιμετώπισε ο νεογέννητος γιος του και οι δύσκολες στιγμές που πέρασαν μέχρι το παιδί να γίνει καλά σημείωσε χαρακτηριστικά πως «ήταν ένα σοκ πολύ καλό στη ζωή το πρόβλημα υγείας που αντιμετώπισε το παιδί μου. Γενικότερα ότι μου φέρνει η ζωή και όπως το φέρνει, ποτέ δεν θα πω «γιατί σε μένα». Δεν το έχω πει ποτέ αυτό. Εκείνη την περίοδο, επειδή και η πρώην συζυγος μου μόλις είχε γεννήσει, εφόσον δεν ήταν τελειωμένα τα πράγματα για να μου πουν «ξέρεις, έφυγε»… Δεν ξέραμε αν θα τα καταφέρει, δεν μπορούσε να γίνει ούτε επέμβαση. Είχε αιμάτωμα στον εγκέφαλο, πάταγε και την κεντρική αρτηρία».\n«Στον τοκετό συνέβη αυτό. Περιμέναμε το παιδί και με φωνάζουν την τέταρτη μέρα, που κανονικά θα έπρεπε να φεύγαμε. Δεν το βλέπαμε το παιδί γιατί του έκαναν συνεχώς εξετάσεις και μου είπαν τι έχει συμβεί. Η πρώτη μου αντίδραση ήταν να ρωτήσω για τις πιθανότητες. «Αν κάνουμε επέμβαση, πολύ μικρές» μου είπαν. Μόνο αν δεν μεγαλώσει άλλο και απορροφηθεί με πιθανότητες άγνωστες».\n“Εξήγησα στον γιο μου πως ο νονός του είναι παντρεμένος με άντρα και έχουν παιδί”\nΤα μαθήματα αποδοχής και ενσυναίσθησης που δίνει στο γιό του\n«Ο μικρός μου θέλω να κάνει πάντα αυτά που γουστάρει και θέλει. Να μην κάνει συμβιβασμούς με τον εαυτό του. Να μην έχει καμιά σχέση με φασιστικά αισθήματα γιατί δεν χρειάζεται να είσαι φασίστας για να φέρεσαι με φασισμό στους άλλους, συμβαίνει» συμπλήρωσε, επίσης, ο Σταύρος Σβήγκος στο ψυχαγωγικό μαγκαζίνο του ΣΚΑΪ.\nαιμάτωμα στον εγκέφαλο γιος μπαμπάς πατρότητα Σταύρος Σβήγκος\nΔευτέρα, 23 Μαΐου, 2022 στην κατηγορία Famous Parents, Featured


αριστερά στην Καρδίτσα: Λαϊκή Αντίσταση – Αριστερή Αντιιμπεριαλιστική Συνεργασία\nΤο κυρίαρχο βέβαια ήταν η αποφασιστικότητα και η κοινή διάθεση όλων να αναβαθμίσουμε την παρέμβασή μας στο κίνημα. Μέσα από την μετωπική πολιτική συνεργασία μας να συμβάλλουμε από καλύτερες θέσεις, οργανωτικά και πολιτικά, στους αγώνες του λαού μας ενάντια στην ιμπεριαλιστική εξάρτηση και την καπιταλιστική βαρβαρότητα.\nΜε την πανελλαδική σύσκεψη φυσικά και δεν «κλείνει» το όλο εγχείρημα. Ίσα-ίσα, τώρα «ανοίγει». Με το ξάνοιγμα και τη σύνδεσή του με τα μέτωπα πάλη του λαού μας. Με την «εμπλοκή» και άλλων αγωνιστών. Με την διεύρυνσή του με άλλες συλλογικότητες και συσπειρώσεις που ήδη υπάρχουν. Με νέα τοπικά σχήματα και νέες συγκροτήσεις που χρειάζεται να δημιουργηθούν στη γραμμή της λαϊκής αντίστασης και της αντιιμπεριαλιστικής πάλης.\nΩς πολιτική απόφαση της σύσκεψης εγκρίθηκε η εισήγηση του Παναττικού Συντονιστικού. Ως όνομα υιοθετήθηκε το Λαϊκή Αντίσταση-Αριστερή Αντιιμπεριαλιστική Συνεργασία ώστε να εκφράζει πιο ολοκληρωμένα το όλο εγχείρημα. Ως βάση της οργανωτικής συγκρότησης θα αποτελούν οι Τοπικές Συνελεύσεις των σχημάτων που συμμετέχουν στη συνεργασία ενώ κεντρικά συγκροτήθηκε Πανελλαδική Επιτροπή στην οποία συμμετέχουν εκπρόσωποι όλων των τοπικών σχημάτων και με αρμοδιότητα να κατευθύνει και να συντονίζει την πανελλαδική δράση τους.


Αρχική σελίδαΚατάστημαΚαπνοθήκεςΔέρμαΠουγκί Μεγάλο Καπνοθήκη Leonflame\nΜέγεθος: 14.5 x 8εκ.\nΗ καπνοθήκη LEONFLAME είναι κατασκευασμένη από 100% Ελληνικό γνήσιο δέρμα. Όλες οι καπνοθήκες μας είναι χειροποίητες φτιαγμένες αποκλειστικά από Έλληνες τεχνίτες.\nΗ καπνοθήκη διαθέτει διπλό ισχυρό μαγνητικό κούμπωμα και επένδυση με άριστης ποιότητας φυσικό latex που προστατεύει και διατηρεί τον καπνό σας. Ο καπνός τοποθετείτε χωρίς την καπνοσακούλα του (έως και 50gr καπνού). Τέλος προσφέρει θήκη για τα χαρτάκια σας και ειδική θέση με φερμουάρ για τα φιλτράκια σας.\nΓια την καλύτερη δυνατή διατήρηση του καπνού σας προτείνουμε την RAW πέτρα ύγρανσης από φυσικό πηλό τερακότας.\nΚωδικός προϊόντος: LTLS.200207 Κατηγορίες: Δέρμα, Καπνοθήκες, Πουγκί Μεγάλο


Τσίπρας: Κατώτερος των περιστάσεων όποιος σε τέτοια κατάσταση πολιτεύεται με όρους ιδιοτέλειας (vid) - CircoGreco\n- 12:15 - 15/01/2021\n“Είναι κατώτερος των περιστάσεων όποιος μέσα σε μια τέτοια κατάσταση, συμπεριφέρεται και πολιτεύεται με όρους ιδιοτέλειας κάθε είδους. Πολιτικής, ή και οικονομικής”, είπε, τονίζοντας ότι “η ειλικρίνεια και η αφοσίωση, χωρίς κομματικούς και μικροκομματικούς λογαριασμούς, στην προσπάθεια να σωθούν όσο γίνεται περισσότερες ανθρώπινες ζωές, πρέπει να είναι η προτεραιότητά όλων μας”.\nΤσίπρας για τρίτο κύμα: Το λέμε για να προετοιμαστούμε, και να προετοιμάσουμε\nΟ ίδιος αναφέρθηκε στο ενδεχόμενο που συνομολογούν οι επιστήμονες σε όλο τον κόσμο, ότι “έρχεται τρίτο, ίσως χειρότερο κύμα, πανδημίας”. “Δεν το λέμε για να φοβηθούμε, ή να φοβίσουμε. Το λέμε για να προετοιμαστούμε, και να προετοιμάσουμε. Τη χώρα, την κοινωνία, το ΕΣΥ, τον εαυτό μας”, υπογράμμισε ο κ. Τσίπρας.


Τεστ: Μάθε αν το παιδί σου έχει τάση να γίνει υπέρβαρο – The Panhellenic Post\nΤεστ: Μάθε αν το παιδί σου έχει τάση να γίνει υπέρβαρο\nΟι γονείς θα πρέπει να προσέχουν πολύ τη διατροφή των παιδιών τους.\nΟ υγιεινός τρόπος ζωής υιοθετείται από μικρή ηλικία. Από την άλλη πλευρά η κακή διατροφή η οποία περιλαμβάνει, σνακς, γαριδάκια, σοκολάτες και καραμέλες, ευθύνεται για την παιδική παχυσαρκία, σύμφωνα με τους ειδικούς. Εμείς θα σας παρουσιάσουμε ένα από τα πιο δημοφιλή τεστ που αφού απαντήσετε σε ερωτήσεις με το χέρι στην καρδιά, θα μάθετε αν το αγγελούδι σας έχει την τάση να βάλει πολλά κιλά και να γίνει υπέρβαρο.\nΚάντε το τεστ εδώ και το αποτέλεσμα μπορεί να σας ξαφνιάσει.


Γαπκιάδης Γιώργος: Η λεπτή κόκκινη γραμμή\nΗ λεπτή κόκκινη γραμμή δεν έχει καμία σχέση με τις «κόκκινες γραμμές» των πολιτικών. Είναι βουβή, είναι αόρατη και όσοι την ξεπερνούν δεν δηλώνουν την πρόθεσή τους εκ των προτέρων, μάλλον ούτε οι ίδιοι δεν την έβλεπαν ώς τη στιγμή που πέρασαν στην άλλη όχθη. Είναι το όριο, το μη παρέκει, η στιγμή που συνειδητοποιείς πως η ζωή που ζούσες μέχρι χθες σήμερα δεν υπάρχει πια. Οι αφορμές μπορεί να μοιάζουν ασήμαντες, όπως το πάρκο που γέμισε την πλατεία Ταξίμ, η μερική ποτοαπαγόρευση, η λογοκρισία των ερωτικών διαχύσεων. Ήταν τα συμπτώματα ενός συμβολικού θανάτου: τα πιο εκσυγχρονισμένα στρώματα της τουρκικής κοινωνίας βρέθηκαν μπροστά στο φάσμα της ισλαμικής θεοκρατίας και ξεσηκώθηκαν όχι για να διεκδικήσουν πολιτικές ελευθερίες ή οικονομικές παροχές. Ξεσηκώθηκαν για να υπερασπιστούν τα πολιτισμικά τους κεκτημένα, την εκκοσμικευμένη παιδεία τους, τον τρόπο ζωής τους.\nΤο 2011, όταν στην πλατεία Συντάγματος οι «Αγανακτισμένοι» μούντζωναν το Κοινοβούλιο και ζωγράφιζαν πάνω στο πορτρέτο της Μέρκελ αγκυλωτούς σταυρούς, η λεπτή κόκκινη γραμμή εξακολουθούσε να μας προστατεύει. Δεν είχαμε υπερβεί το ψυχολογικό όριο της ρήξης. Η κοινωνική ευμάρεια είχε τρωθεί, αλλά ελάχιστοι πίστευαν πως μπορεί να κινδυνεύει ο τρόπος ζωής τους. Οι περισσότεροι θεωρούσαν πως η κρίση είναι πρόσκαιρη. Οι «Αγανακτισμένοι» άδειασαν την πλατεία διότι μετά το τέλος Ιουνίου όλοι πάνε διακοπές και η πολιτική τάξη κατάφερε να αφομοιώσει τους κραδασμούς που προκάλεσαν. Έφτιαξε τη Χρυσή Αυγή, τους Ανεξάρτητους Ελληνες και πρόσφερε στον ΣΥΡΙΖΑ τη θέση της αξιωματικής αντιπολίτευσης.\nΤο καλοκαίρι του 2013 δεν έχει καμία σχέση με το καλοκαίρι του 2011. Με το ένα τρίτο του πληθυσμού καταδικασμένο στην ανεργία, και το υπόλοιπο να ιδρώνει για να συντηρήσει με τα χρήματά του ένα Δημόσιο διαλυμένο, άχρηστο, πειρατικό και κακόηθες και την κοινωνική διάλυση σε επίπεδα πολέμου, η υπέρβαση της λεπτής κόκκινης γραμμής αρχίζει και μοιάζει πολύ κοντινή προοπτική. Η ελάχιστη ευρωπαϊκή ηγεσία, εγκλωβισμένη στον αυτισμό των οικονομικών δεικτών, αδυνατεί να συνειδητοποιήσει ότι αν η ελληνική κοινωνία χάσει τα πολιτισμικά της κεκτημένα θα περιπέσει σε καθεστώς βαρβαρότητας. Το οποίο δεν θα έχει καν τα χαρακτηριστικά οργανωμένης σύγκρουσης, όπως στην Αίγυπτο με τους ισλαμιστές, τους κοσμικούς και τον στρατό επιδιαιτητή των εξελίξεων. Θα είναι άναρχο, σαν καθολικός καρκίνος. Η ακόμη λιγότερη κι απ’ την ελάχιστη ευρωπαϊκή δική μας ηγεσία αδυνατεί να δει τις σκιές που συγκεντρώνονται γύρω απ’ την λεπτή κόκκινη γραμμή. Όταν δεν ακούει φωνές στους δρόμους νομίζει πως όλα πάνε καλά, Ή τουλάχιστον, εθισμένη στην υποκρισία, παριστάνει ότι νομίζει πως όλα πάνε καλά. Ο Κάφκα έγραψε σε ένα μονοσέλιδο αριστούργημα πως περισσότερο κι απ’ το τραγούδι των Σειρήνων πρέπει να φοβάσαι τη σιωπή τους.


Νέα Τμήματα Δια Βίου Μάθησης στη Σύμη! 21/01/2016 ΝΗΣΩΝ ΠΕΡΙΠΛΟΥΣ\nΔΙΑ ΒΙΟΥ ΜΑΘΗΣΗΕΚΠΑΙΔΕΥΣΗΣΥΜΗΓ. Χατζημάρκος με Ι. Μπρα για τα υδατοδρόμια στα νησιά!Ερώτηση για τα κενά στα σχολεία κατέθεσε ο Μ. ΚόνσολαςRelated Posts Οι 75 επιτυχόντες μαθητές της Δωδεκανήσου!\nΤο πρόγραμμα των μεταπτυχιακών μαθημάτων που διεξάγονται στην Κάρπαθο


5 έξυπνα παιχνίδια μάθησης... για την παραλία!\nYou are here: Home › Σχολή Γονέων › 5 έξυπνα παιχνίδια μάθησης… για την παραλία!\nΗ πλάτη του παιδιού θα είναι ένας πίνακας! Απλώστε την κατάλληλη ποσότητα αντιηλιακής κρέμας στην πλατούλα του και το παιχνίδι αρχίζει… Σχεδιάστε με τον δείκτης σας στην πλάτη του παιδιού ένα ένα κάθε φορά διάφορα σχέδια , ποικιλία από σχήματα , διάφορα γράμματα ή και αριθμούς και ζητήστε του να μαντέψει τι έχετε σχεδιάσει στην πλατούλα του….αν δεν το βρει ο πίνακας σβήνει απλώνοντας ομοιόμορφα την κρέμα στην πλάτη, ώμους,και χέρια του παιδιού για να του δοθεί άλλη μια ευκαιρία!\nΈτσι η αντιηλιακή κρέμα απλώνεται πιο ευχάριστα και πολύ πιο εποικοδομητικά ενισχύοντας παράλληλα την δεξιότητα της γραφαισθησίας αλλά και την φαντασία του παιδιού !\nΒρέξτε λίγο την άμμο για να είναι ελαφρώς υγρή και πιο σταθερή. Σχεδιάστε πάνω της διάφορες διαδρομές, κάθετες , οριζόντιες , ημικύκλιες , διαγώνιες , με εμπόδια ή και χωρίς. Βάλτε ακόμη και ήρωες που ακολουθούν αυτές τις διαδρομές για να φτάσουν στον στόχο τους. Ένα ψαράκι που μέσα από μια δύσκολη διαδρομή με πολλά εμπόδια και χωρίς να πέφτει πάνω σε αυτά φτάνει τελικά στη φωλιά του.\nΠροτείνεται στο παιδί να οδηγεί τους διάφορους ήρωες με τον δείκτη του πιέζοντας απαλά την άμμο κάθε φορά μέσα από τις διαδρομές που θα του φτιάχνεται στο τελικό τους στόχο χωρίς να ακουμπά καθόλου τα πλαίσια των γραμμών της άμμου ή τα διάφορα εμπόδια που θα συναντά (π.χ.πετρούλες, κοχύλια).\nΗ διαδρομή σταδιακά μπορεί να γίνεται όλο και πιο μεγάλη , απαιτώντας από το παιδί να μπουσουλάει παράλληλα για να οδηγεί τον ήρωά του στον στόχο….Μια δραστηριότητα που ενισχύει τη γραφή , τη φαντασία και την ακρίβεια της λεπτής κίνησης!\nΓεμίστε ένα κουβαδάκι με νερό , τοποθετήστε το στην μέση της απόστασης σας , μαζέψτε 10 πετρούλες ο καθένας, στοχεύσατε και πυρ ! Ένας ένας κάθε φορά πετά την πετρούλα του με στόχο να μπει στον κουβά και να πετάξει πολλά νερά!\nΜέσα από αυτή την δραστηριότητα ενισχύεται ο συντονισμός ματιού- χεριού, η συγκέντρωση της προσοχής καθώς επίσης και η δεξιότητα του ¨περιμένω τη σειρά μου¨!\nΓεμίστε ένα κουβαδάκι αυτή την φορά με άμμο ή χαλίκια! Κρύψτε μέσα σε αυτό βαθιά μέσα στην άμμο ή στο χαλικάκι και χωρίς να σας βλέπει το παιδί ένα ένα κάθε φορά διάφορα αντικείμενα με διαφορετική υφή (ένα αμαξάκι, ένα μπαλάκι του τένις, μια φλούδα από ένα φρουτάκι κ.ά.).\nΖητήστε από το παιδί να το εντοπίσει με τα δακτυλάκια του, χωρίς να βλέπει και αν μπορεί να σας πει τι είναι! Έτσι ενισχύεται η στερεογνωσία , η συγκέντρωση της προσοχής καθώς και οι λεπτοί επιδέξιοι χειρισμοί του χεριού !\nΤοποθετήστε 4 αντικείμενα πάνω στην ψάθα το ένα δίπλα στο άλλο, αφήστε το παιδί να τα δει καλά για 10 δευτερόλεπτα και στη συνέχεια κρύψτε τα κάτω από μια πετσέτα. Μια ρακέτα , ένα καπέλο, ένα κοχύλι, ένα μπρατσάκι. Τι είδες? Ζητήστε από το παιδί να σας τα κατονομάσει ένα ένα με την σειρά που τα είδε.\nΑν τα θυμάται όλα προσθέστε άλλο ένα αν όχι αφαιρέστε ένα. Μπορείτε ακόμη να παίξετε το παιχνίδι αυτό με πολλές παραλλαγές. Για παράδειγμα μπορείτε , αφού αφήσετε το παιδί να τα δει καλά , να αφαιρείτε ένα και να ζητάτε από το παιδί να εντοπίζει πιο λείπει ή να προσθέτετε ένα ακόμη και να ζητάτε από το παιδί να εντοπίσει ποιο δεν ήταν αρχικά στην σειρά.\nΑκόμη μπορείτε να μπερδεύεται την σειρά τοποθέτησης των αντικειμένων και να ζητάτε από το παιδί να τα τοποθετήσει στην αρχική τους θέση. Ένα παιχνίδι μνήμης, οπτικής αντίληψης και συγκέντρωσης της προσοχής!\nΜην ξεχνάτε πως και το καλοκαίρι οι δεξιότητες των παιδιών μπορούν και πρέπει να ενισχύονται…


Πλέον επιστημονικές έρευνες έχουν αποδείξει τις μεγάλες ευεργετικές ιδιότητες του ελαιόλαδου καθώς επιβεβαιώνουν τη λαϊκή σοφία των κατοίκων της Μεσογείου, οι οποίοι χαρακτηρίζουν το ελαιόλαδο θαυματουργή τροφή και φάρμακο. Έχει αντιξειδωτικές ιδιότητες και μεγάλη ποσότητα βιταμίνης Ε που είναι από τα ισχυρότερα αντιοξειδωτικά και αυτό εμφανίζεται κυρίως στο παρθένο ελαιόλαδο. Επίσης συμβάλλει στην προστασία από ασθένειες που έχουν σχέση με τις ελεύθερες ρίζες, όπως ο καρκίνος, η αρθρίτιδα, η πρόωρη γεροντική άνοια και οι καρδιαγγειακές παθήσεις.\nΠρόσφατες έρευνες έδειξαν ότι το ελαιόλαδο προκαλεί έκκριση χολής σε μεγαλύτερη ποσότητα και για περισσότερο διάστημα σε σχέση με άλλα λίπη. Για αυτό το λόγο ο αμερικανικός φορέας τροφίμων και φαρμάκων όρισε για την κλίμακα πεπτικότητας 100 βαθμούς για το ελαιόλαδο, 83 για το ηλιέλαιο, 81 για το αραχιδέλαιο και μόλις 36 για το καλαμποκέλαιο. Επιπλέον, βελτιώνει τις περισταλτικές κινήσεις του εντέρου και με αυτόν τον τρόπο βοηθά την τροφή να κινείται μέσα στο σώμα και να απορροφάται καλύτερα.Έτσι είναι ιδανικό για όσους έχουν πρόβλημα με το συκώτι, δυσπεψία ή έλκη.\nΑκόμη, όσα άτομα καταναλώνουν συχνά ελαιόλαδο διατηρούν ή αυξάνουν τα επίπεδα της “καλής” χοληστερόλης (HDL) και μειώνονται αντίστοιχα της “κακής” χοληστερόλης (LDL) και όλο αυτό επιδρά προστατευτικά για την καρδιά.\nΣυνοπτικά τα συστήματα του ανθρώπινου οργανισμού που ευεργετεί είναι το ανοσοποιητικό, το πεπτικό, ότι έχει σχέση με δέρμα, μαλλιά και μάτια, την καρδιά και το κυκλοφορικό και τα οστά και τους μύες.


Τι είναι οι εταιρίες VRM που διαχειρίζονται πάνω από 40.000 Airbnb ακίνητα στην Ελλάδα | It's Possible\nαρχικηΟΙΚΟΝΟΜΙΑΤι είναι οι εταιρίες VRM που διαχειρίζονται πάνω από 40.000 Airbnb ακίνητα στην Ελλάδα\nΤι είναι οι εταιρίες VRM που διαχειρίζονται πάνω από 40.000 Airbnb ακίνητα στην Ελλάδα\nΣύμφωνα με πληροφορίες του iefimerida, από τα 88.000 ακίνητα που είναι καταχωρημένα στην πλατφόρμα Airbnb -καθώς και της Booking και του HomeAway- πάνω από 40.000 έχουν περάσει στη διαχείριση εταιρειών VRM. Πρόκειται για τις εταιρείες Vacation Rental Management (διαχείριση ενοικιάσεων για διακοπές), οι οποίες «παρακρατούν» το 10% έως και το 30% των εισπράξεων από τη βραχυχρόνια μίσθωση, ανάλογα με τις υπηρεσίες που προσφέρουν.\nΟι VRM εταιρείες αναλαμβάνουν τη διαχείριση της αγγελίας σε Airbnb, Booking, HomeAway, Expedia, Agoda και σε πολλές ακόμη πλατφόρμες, προετοιμάζουν το ακίνητο, διαθέτουν συνεργεία καθαρισμού, ενώ μπορούν να υποδέχονται τους επισκέπτες.\nΕίναι ενδεικτική η περίπτωση μιας VRM, με έδρα στο ιστορικό κέντρο της Αθήνας, που διαχειρίζεται πάνω από 60 ακίνητα στην Αθήνα και στην Κέα.\n«Πάρτι» εταιρειών στο Airbnb: Πόσοι έχουν πάνω από πέντε ακίνητα\nΤα στοιχεία για την «εκρηκτική» άνθηση των εταιρειών VRM που δραστηριοποιούνται στην Ελλάδα επιβεβαιώνουν και τα δεδομένα που παραχώρησε στο iefimerida η AirDNA. Σύμφωνα με αυτά τα στοιχεία, στην Ελλάδα υπάρχουν ενεργοί 44.780 λογαριασμοί ιδιοκτητών ακινήτων.\nΟι 35.446 χρήστες εξ αυτών έχουν καταχωρίσει και διαχειρίζονται μόνο ένα ακίνητο. Παρά ταύτα, υπάρχουν 1.852 λογαριασμοί -πολλοί εξ αυτών είναι VRM- που διαχειρίζονται τουλάχιστον πέντε -και πολύ περισσότερες- αγγελίες στο Airbnb.\nΑπό τα στοιχεία της AirDNA προκύπτει επίσης ότι 7.482 λογαριασμοί-χρήστες διαχειρίζονται από 2 έως και 4 ακίνητα στο Airbnb. Ακόμη μικρότερο είναι το ποσοστό των ιδιοκτητών που προσφέρουν μόνο ένα ακίνητο στην Αθήνα. Σύμφωνα με την AirDNA, πρόκειται για 3.872 χρήστες-ιδιοκτήτες, σε ένα σύνολο άνω των 11.000 ακινήτων.\nΝα σημειωθεί ότι υποστηρικτές της τάσης των VRM τονίζουν ότι αυτού του τύπου οι εταιρείες έχουν ανοίξει μεγάλο αριθμό θέσεων εργασίας (υποδοχή, υποστήριξη επισκεπτών, καθαριότητα, μετακινήσεις κ.λπ.) στην Ελλάδα. Παρά ταύτα, έχουν καταγραφεί και καταγγελίες για «μαύρη» εργασία, υπερεργασία και υποαμειβόμενα πόστα.\nAirbnb δεντρόσπιτα στην Ελλάδα: Πόσο κοστ...\nΤι θα έλεγες να μείνεις σε ένα\nΤα 5 βήματα που δεν πρέπει να παραβλέψεις, στον δρόμο προς την επιτυχία\nΤο θερινό σινεμά στο οποίο μπορείς να δεις δωρεάν ταινίες όλο το καλοκαίρι